
De blev set under 
2. verdenskrig 

Det er ofte blevet berettet, at man også så U F O-f ænomener under 2. verdenskrig, 
både over Europa og over Japan. Det fleste gange har man dog kun læst få og spredte 
beretninger herom. 

Det er derfor redaktionen en glæde her at kunne bringe UFO-NYT S 3 s læsere en sam¬ 
let artikel med beskrivelser af adskillige observationer af disse „Foo-Fighters“ 3 som 
fænomenerne blev kaldt på daværende tidspunkt. 

Artiklen er skrevet af luftfart s skrib enten Jo Chamberlain og hentet fra det ameri¬ 
kanske halv officielle militære tidsskrift „The Americal Legion Magazine“ fra decem¬ 
ber 1945. Altså en autoritativ kilde fra et tidspunkt, da man ikke anede, hvad der 
senere ville komme i kølvandet på Kenneth Arnolds berømte observation fra 1947. 

O.H. 


FOO-FIGHTER MYSTERIET 


Af Jo Chamberlain 

Gåden om ildkuglerne, som vore nat¬ 
jagere iagttog over Tyskland og senere 
over Japan. 

I krigens sidste måneder så besætningen på 
mange B-29’ere over Japan, hvad de beskrev 
som „ildkugler", der fulgte dem. Lejlighedsvis 
kom de helt frem til dem og „sad" næsten på 
deres halepartier, skiftede farve fra orange til 
rød til hvid og tilbage igen. De gik dog aldrig 
til angreb, heller ikke for at styrte sig ind i 
dem som de japanske selvmordspiloter. 

En af B-29’erne prøvede at foretage und¬ 
vigemanøvrer inde i en sky, men da den kom 
ud af skyen igen, fulgte ildkuglen den i nøj¬ 
agtig samme relative position. Den syntes at 
befinde sig i en afstand af ca. 450 meter fra 
flyet, være ca. 90 cm i diameter og have et 
fosforescerende orange lysskær. Der kunne 
ikke ses hverken vinger eller skrog, der kunne 
lede tanken hen på en bomber eller et andet 
fly. Ildkuglen fulgte B-29’eren over adskillige 
kilometer, så forsvandt den akkurat lige så 
uforklarligt som den var dukket op, i det tid¬ 
lige morgenlys over Fujiama. 

Nogle B-29 besætninger sagde, at de hur¬ 


tigt kunne ryste kuglerne af sig ved pludse¬ 
lige manøvrer, skønt kuglen holdt trit med 
dem, når de fløj med topfart og på ret kurs. 
Andre B-29 besætninger rapporterede lige det 
modsatte. 

Ingen kunne give nogen forklaring på det. 

Langt mod syd befandt en B-24 Liberator 
sig 3.300 meter oppe over Truk lagunen, da 
to røde lys hurtigt steg op nedefra og gav sig 
til at følge efter B-24’eren. Efter en times 
flyvning vendte det ene lys om. Det andet 
fortsatte, somme tider bag flyet, somme tider 
på siden af det, somme tider omkring 1 km 
foran, indtil daggry; så steg det til 4.500 me¬ 
ters højde og holdt sig i Solens retning i for¬ 
hold til flyet, ligesom et japansk jagerfly, der 
søger kamp; men det kom ikke ned igen. Un¬ 
der flyvningen ændrede lyset farve fra rødt 
til orange, så hvidt, og så igen tilbage til oran¬ 
ge. Det så ud til at være på størrelse med en 
basket-bold. Der blev ikke set hverken vinger 
eller skrog. B-24’eren kontaktede over radioen 
øens radarstationer og spurgte, om der var 
fjendtlige fly over området. Svaret var: „In¬ 
gen". 

Det er en meget mærkelig affære, og man 
har forsøgt sig med mange løsninger, både 
før krigen sluttede og siden. Men ingen af 
dem holder. Det vigtigste er dog: Ingen B-29’ 
ere blev beskadiget af ildkuglerne, skønt der 
ikke var nogen, der vidste, hvad fremtiden 
ville bringe. Japanerne søgte desperat på alle 
mulige måder at styrke deres forsvar mod 
luftangrebene, men uden held. Vore B-29’ere 
vedblev at lade ødelæggelserne regne ned over 
japanske militære mål, og til slut kastede vi 
atombomben. 

Naturligvis vil den amerikanske besættelses¬ 
hær i Japan prøve på at afsløre hemmelighe¬ 
den, men den er åbenbart skjult lige så godt, 
som den ser ud til at være i Europa. Ildkug¬ 
lerne er fortsat et mysterium - nøjagtig som 
de var da de første gang blev observeret på 
den anden side af jorden - nemlig over det 
østlige Tyskland. 

Sådan startede det: 

Klokken var omkring 22 en november aften 
sent på året 1944. Løjtnant Ed Schlueter let¬ 


tede fra Di jon i Frankrig i sin nat jager på 
hvad han troede skulle blive en rutine-mis¬ 
sion for den 415. nat jager-eskadrille. Løjtnant 
Schlueter er en høj, dygtig ung pilot fra Osh- 
kosh i Wisconsin. Hans farefulde job var at 
gennemsøge luftrummet om natten for tyske 
fly og skyde dem ned. 

Det var, hvad han havde gjort adskillige 
gange, og han var blevet dekoreret for det. 
Som en af vore bedste nat jagerpiloter var han 
vant til at klare sig ud af alle slags kritiske 
situationer. 

Sammen med sig som radarmand havde 
han lt. Donald J. Meiers, og lt. Fred Ring- 
wald, efterretningsofficer for 415., som fløj 
med som observatør. 

Trioen begyndte sin systematiske eftersøg¬ 
ning; de gennempløjede nattehimlen langs 
begge sider af floden Rhinen nord for Stras- 
bourg - i århundreder hjemsted for havfruer, 
dværge, nisser og andre overnaturlige væse¬ 
ner, som appellerede stærkt til afdøde hr. A. 
Hitlers dramatiske sans. På dette stadium af 
den europæiske krig var Rhinen dog ingen 

teaterscene, men en barsk kampplads, hvor 
tyskerne gjorde deres sidste store forsvars¬ 
anstrengelser. 

Natten var forholdsvis klar med enkelte 
skyer og tiltagende måne. Sigtbarheden var 
acceptabel. I nogle henseender fungerer en 
natjager noget i retning af en mesterbokser, 
hvis syn ikke er særlig godt; han må forlade 
sig på andre sanser, der kan lede ham frem 
til modstanderen. Den amerikanske hær 1 ) har 
land-radarstationer, som sporer alle fly, der 
krydser luftrummet og fortæller natjagerpilo¬ 
ten om ethvert flys placering. Natjageren går 
frem til den opgivne position, nærmer sig ved 
hjælp af sin egen radar, indtil han normalt 
kan se fjenden, og hvis flyet ikke identificerer 
sig som venligtsindet, skyder han det ned - 
eller bliver selv skudt ned, for tyskerne ope¬ 
rerer med deres fly på stort set samme måde 
som vi, og det samme gjorde japanerne i øv¬ 
rigt. 

Lt. Schlueter fløj lavt nok til at kunne se 
den hvide damp fra et mørklagt lokomotiv 
og en motorkonvoj, der aftegnedes som en 
mørk bunke klatter, men han måtte søge at 
undgå lyskastere, spærreballoner, fjendtlige 
projektørers søgelys og flak-batterier 2 * ). Han 
og Ringwald var agtpågivende, for der var 
bjerge lige i nærheden. Inde i flyet var der 
mørkt for at de bedre kunne se udenfor om 
natten. 

Ringwald sagde så: „Jeg spekulerer på, 
hvad de lys der ovre i bakkerne er for noget/ 4 

„Det er formentlig stjerner, 44 sagde Schlue¬ 
ter. Han vidste fra lang tids erfaring, at stør¬ 
relsen på og arten af lys er vanskelig at be¬ 
dømme om natten. 

„Nej, det tror jeg ikke/ 4 

„Er du sikker på, det ikke er nogen refleks 
fra os selv? 44 

„Ja, fuldstændig sikker. 44 

Så kom Ringwald pludselig i tanker om - 
der var ingen bakker derovre. Alligevel var 
lysene der stadig - otte eller ti på rad og ræk¬ 


1 ) Det amerikanske flyvevåben blev først op¬ 
rettet et godt stykke tid efter krigen, red. 

2 ) Et oprindelig tysk udtryk for antiluftskyts 

- forkortelse af F\iegera.bwehrkanone. red. 


ke - orangefarvede ildkugler, som bevægede 
sig gennem luften med utrolig fart. 

Så så Schlueter dem langt borte ud for sin 
venstre vinge. Blev han forfulgt af fjendtlige 
fly? Han skyndte sig at kontakte sine allierede 
jord-radarstationer over radioen. 

„Der er ikke andre deroppe end dig selv,“ 
rapporterede de. „Er du blevet skør? 44 

Der viste sig heller ingen fjendtlige fly på 
lt. Meiers radarskærm. Lt. Schlueter vidste 
ikke, hvad han var stillet overfor - muligvis 
et nyt og dødbringende tysk våben - men han 
vendte flyet i retning mod lysene, klar til at 
gå i aktion. Så forsvandt lysene - for igen at 
dukke op langt borte. Fem minutter senere 
gik de ind i vandret flyvning og forsvandt. 

De forbløffede flyvere fortsatte deres mis¬ 
sion - og ødelagde syv fragt-togstammer bag 
de tyske linier. 

Da de igen landede i Dijon, besluttede de 
at gøre, hvad enhver anden fornuftig soldat 
ville have gjort - nemlig holde tæt med, hvad 
de havde set, i hvert fald lige for øjeblikket. 
Hvis man skulle prøve at forklare alt det mær¬ 
kelige, der sker under en krig, kunne man 
ikke bestille andet. 

Desuden havde Schlueter og Meier næsten 
gennemført deres obligatoriske antal missioner 
og ønskede ikke at risikere at blive „jordsta¬ 
tioneret 44 af en eller anden skeptisk flylæge 
på diagnosen „kamptræthed 44 . 

Måske havde de virkelig „set syner 44 . 

Men nogle få aftener senere fløj lt. Henry 
Giblin fra Santa Rosa i Galifornia, som pilot 
sammen med lt. Walter Cleary fra Worcester 
i Massachusetts som navigatør. De befandt 
sig i ca. 300 meters højde, da de 300 meter 
over sig så et enormt rødt lys, der bevægede 
sig med omkring 320 km/t. Da observationen 
blev gjort tidligt en vinteraften, blev mæn- 
dene enige om, at de måske havde spist no¬ 
get, de ikke kunne tåle, til middag. Derfor 
havde de heller ikke hastværk med at få rap¬ 
porteret deres oplevelser. 

Den 22.-23. december 1944 kom en anden 
natjager fra 415. eskadrille med pilot og ra¬ 
darmand flyvende i ca. 3 km’s højde nær 
Hagenau. „Klokken 06.00 så vi to lys stige 
op imod os fra jorden. Da de nåede vor højde, 

fladede de ud og lagde sig ved maskinens 
haleparti. Lysene så ud til at være store oran¬ 
ge gløder. Efter at have holdt sig ved vort fly 
i to minutter, stak de af, drejede bort fra os 
flyvende under perfekt kontrol, og forsvandt 
derefter/ 4 

Næste nat fløj de samme to mænd igen i 
3 km’s højde og observerede en enkelt rød 
flamme. 

Lt. David L. McFalls fra Cliffside i North 
Carolina, pilot, og lt. Ned Baker fra Hemat 
i Californien, radarmand, så også: „et gløden¬ 
de rødt objekt, der skød lige opad, ændrede 
form, så det så ud som et fly der foretog en 
„wing-over“, gik ind i et dyk og forsvandt 44 . 
Dette var første og eneste antydning af et 
kontrolleret, flyvende instrument. 

Nu var lysene efterhånden blevet rappor¬ 
teret af alle de medlemmer af den 415. som 
havde set dem. De fleste lavede grin med ob¬ 
servatørerne, indtil de selv så dem. Skønt kon¬ 
fronteret med en forvirrende situation - der 
oven i købet kunne indebære en dødelig risiko 
- fortsatte den 415. eskadrille sin bemærkel¬ 
sesværdige kampindsats. Da undertegnede be¬ 
søgte og snakkede med flyverne i Tyskland, 
gjorde det indtryk på mig, at 415.-mandskabet 
helt klart var ganske normale flyvere, hvis 



— Prøv du — jeg kan ikke vriste et ord ud af ham! 


primære interesse var at kæmpe, derefter kom 
pin-up piger, poker, pebernødder („gysser 44 ) 
og forskellige ædle drikke på druebasis. 

Den 415. havde en pragtfuld resultatliste. 

Hele personalet tog mysteriet med disse lys 
eller ildkugler med et stænk af humor. Deres 
rapporter blev i nogle af de højere kvarterer 
modtaget med smil: „Javist, selvfølgelig har 
I set „noget 44 , og har I nu fået søvn nok? 44 

En dag foreslog en pilot fra den 415. ved 
middagsbordet, at de skulle give lysene et 
navn. En læser af tegneserien „Smokey S to¬ 
ver 44 foreslog, at de skulle kaldes „foo-figh- 
ters 44 , idet det i denne tegneserie ustandselig 
og uigendriveligt blev erklæret, at „Where 
there’s foo, there’s fire. 443 ) 

Navnet blev hængende. 

Hvad den 415. så om natten, blev til dels 
bekræftet om dagen. 

Vest for Neustadt så en P-47 pilot „en guld¬ 
farvet kugle med metallisk udsende, som be¬ 
vægede sig langsomt gennem luften. Da So¬ 
len stod meget lavt, var det umuligt at sige, 
om sollyset reflekterede i genstanden, eller ly¬ 
set kom inde fra selve kuglen. 44 

En anden P-47 pilot rapporterede om „en 
fosforescerende gylden kugle på 90-150 cm 
i diameter, der fløj i 600 meters højde. 44 

I mellemtiden var officielle rapporter om 
„foo-fighters 44 gået til hovedkvarteret og var 
blevet „noteret 44 . Når man nu i hæren „no¬ 
terer 44 noget, betyder det, at man hverken er 
enig eller uenig, og at man heller ikke har til 


3 ) Det har vist sig uhyre vanskeligt at finde 
frem til den korrekte oversættelse af dette 
udtryk, da ordet „foo“ ikke forekommer i 
selv store amerikanske leksika. Et par 
slang-ordbøger har heller ikke ordet i no¬ 
gen anvendelig betydning. Det nærmeste, 
vi har kunnet komme, er - ikke som man 
skulle tro „hvor der er røg, er der ild“, 
men snarere „hvor der er blus (på), er 
der ild“. Er der blandt læserne nogen, der 
kan hjælpe os at få opklaret spørgsmålet? 

red. 


46 UFO-NYT 2-75 


















hensigt at gøre noget ved det. Det kan dæk¬ 
ke alting. Der blev opfundet forskellige for¬ 
klaringer på fænomenet - ingen af dem var 
tilfredsstillende og de fleste af dem irriterende 
for 415. eskadrille. 

Der blev sagt, at foo-fighterne kunne være 
en ny slags signallys eller lysbomber. 

Et signallys dykker ikke, stiger ikke hurtigt 
og vender ikke i luften, sagde 415. 

Var de opfundet for at skræmme eller for¬ 
virre allierede piloter? 

Jamen, hvis det var sådan, lykkedes det 
dem ikke; og alligevel fortsatte lysene med at 
dukke op. 

Besætningen på bombemaskiner fra 
(Royal) Air Force’s 8. enhed rapporterede at 
have set sølv-farvede kugler i luften, som lig¬ 
nede enorme kugler til juletræspynt - hvad så 
med dem? 


Jo, se sølv-kuglerne plejede normalt at 
svæve afsted og fulgte aldrig efter flyene. De 
var måske en idé, tyskerne prøvede i deres 
forgæves bestræbelser på at forvirre vore pilo¬ 
ter eller sætte vort radar-bombningsudstyr ud 
af spillet. 4 ) 

Hvad med jet-flyvemaskiner? 

Nej, tyskerne havde ganske vist jetfly, men 
de havde ikke nogen udstødningsflamme, der 
konstant var synlig, uafhængig af afstand. 

Kunne det være flyvende bomber af en 
slags, med eller uden pilot? 

Sandsynligvis ikke - med bare én undtagel- 


4 ) Bemærk det pudsige, at forfatter en tilsyne¬ 
ladende skelner skarpt mellem „foo-figh- 
ter“ og en anden type UFO 3 er - for er der 
nogen, der har hørt hans forklaring på de 
store sølvkugler bekræftet? red. 

se sagde de alle, at de ikke havde set vinger 
eller krop. 

Vejrballoner? 

Nej, den 415. vidste udmærket, hvordan 
disse opførte sig; de steg næsten lodret og 
sprængtes til slut. 

Kunne lysene eller ildkuglerne være de 
røde, blå og orangefarvede flak-skyts, bomber¬ 
folkene fra det engelske flyvevåbens 8. enhed 
havde rapporteret om? 

Det var en fin idé, sagde den 415., men der 
var ingen overensstemmelse mellem de foo- 
fightere, de havde set, og de flak-angreb, de 
var kommet ud for. Og nat-flak blev normalt 
dirigeret fra det tyske radar, ikke med det 
blotte øje. 

Kort sagt, der var ingen forklaring, der 
kunne holde. 

Den 31. december 1944 besøgte reporteren 
Bob Wilson fra Associated Press den 415. og 
hørte om foo-fighterne. Han udspurgte mæn- 
dene indtil kl. 4 om morgenen i den bedste 
journalistiske stil, til han havde fået alle op¬ 
lysninger. Hans artikel slap forbi censuren og 
blev bragt i amerikanske aviser den 1. januar 
1945, lige i rette tid til at passe sammen med 
den sædvanlige høst af årlige tømmermænd. 

Nogle videnskabsmænd i New York fandt 
ud af, åbenbart ved hjælp af fjernstyring, at 
hvad flyverne havde set i Tyskland, var Sankt 
Elmsild - et velkendt elektrisk fænomen, der 
viser sig som lys eller ildtunger under storm¬ 
vejr, på toppen af kirkespir, skibsmaster eller 
høje træer. Da Sankt Elmsild er en form for 
elektrisk udladning, er det rødligt, når det er 
positivt, og blåligt, når det er negativt. 

415. var ved at eksplodere. De kendte så 
udmærket Sankt Elmsild. 

Piloterne snerrede: „Lad bare de banditter 
komme over og flyve et togt med os; så skal 
vi vise dem“. 

Gennem hele januar 1945 vedblev den 415. 
at se foo-fightere, og deres opførsel blev mere 
og mere mystisk. En besætning observerede 
lys, der bevægede sig både enkeltvis og par¬ 
vis. På en anden tur fulgte tre sæt lys, denne 
gang røde og hvide, en maskine, og da ma¬ 
skinen pludselig stak næsen opad, fortsatte 


lysene med at flyve ligeud, som om de var 
blevet grebet i at halvsove, hvorefter de lidt 
slukørede drejede opad for at følge med. Pi¬ 
loten forhørte sig hos jord-radaren - han var 
alene over området. 

Dette var tilfældet, hver gang foo-fightere 
blev observeret. 

Det første rigtige holdepunkt kom med den 
sidste tilsynekomst af de irriterende og mulig¬ 
vis dødbringende lys. De hindrede aldrig den 
415. i at fuldføre sine opgaver, men de var 
helt bestemt foruroligende. Den sidste gang 
foo-fighterne viste sig, vendte piloten flyet 
imod dem på det tidligst mulige tidspunkt - 
og lysene forsvandt. 

Piloten var helt sikker på, at han mærkede 
lufttrykket eller -bølgerne fra dem, men da 
han checkede med jord-radaren, var der ikke 
andre fly. 

Piloten fortsatte på sin kurs, foruroliget, ja, 
endog vred - da han bemærkede lysene langt 
bagude. Natten var klar, og piloten nærmede 
sig en mægtig sky. Da han var nået ind i sky¬ 
en, gik han i et brat dyk 600 meter ned og 
foretog en 30 graders drejning til venstre. 

Få sekunder senere dukkede han frem af 
skyen - med øjnene vendt bagud. Ganske rig¬ 
tigt; foo-fighteren dukkede ud af skyen i sam¬ 
me relative afstand, som om den ville „pege 
næse“ af piloten, og forsvandt derpå. 

Dette var sidste gang, foo-fightere blev set 
i Tyskland, selv om det ville synes passende, 
hvis lysene havde gjort en sidste gestus, grup¬ 
peret sig, så de havde dannet ordene „Gæt, 
hvem vi er“ på himlen, og så forsvinde for 
altid. 

Men det gjorde de ikke. 

I 

Foo-fighterne forsvandt simpelt hen, da de 
allierede landstyrker indtog området øst for 
Rhinen. Dette var kendt som hjemsted for 
mange tyske forsøgsstationer. Siden V-E dag 
har vor efterretningstjeneste bevogtet mange 
sådanne anlæg. Vi håber på at få værdifulde 
forskningsoplysninger herfra, - herunder løs¬ 
ningen på foo-fighter mysteriet; men den er 
ikke kommet endnu. Mysteriet vil måske for¬ 
blive uopklaret i endnu mange år, muligvis 
for evigt. 

Mandskabet fra 415. håber, at hærens ef¬ 
terretningstjeneste vil finde svaret. Hvis det 
viser sig, at tyskerne aldrig har haft noget 
„flyvende" i området, siger de, „så vil vi alle 
blive regnet for sektion 8 psykiatriske tilfælde". 

Imidlertid er foo-fighter mysteriet stadig 
uopklaret. Lysene eller ildkuglerne dukkede 
op og forsvandt på den anden side af jorden, 
over Japan - og Deres forklaring, (kære læ¬ 
ser), på, hvad det var, kan være lige så god 
som vor; for der er faktisk ingen, der ved rig¬ 
tig besked. 

The American Legion Magazine, 
december 1945/V.Ø. - IOKj. 
Kredit: Ole Henningsen. 


- Også dengang grinede man ad folk og ry¬ 
stede på hovedet, når de berettede om deres 
observationer. Som det senere viste sig, havde 
hverken tyskerne eller japanerne sådanne 
hemmelige observationsvåben. De havde også 
set „ildkuglerne", men troede, det var de al¬ 
lierede, der havde opfundet et nyt observa¬ 
tionsudstyr. 

„Foo-fighterne" blev senere til UFO’erne - 
men mysteriet om oprindelsen til disse fæno¬ 
mener er stadig væk uløst. O.H. 

★ 



Sidst i november 1961: En mand i Ringkø¬ 
bing kommer en nat ved et-tiden gående inde 
fra byen til sit logi på Meldskiftet. Da han 
drejer om hjørnet Kongensvej-Meldskiftet, 
ser han det nedenfor skitserede objekt: 



Observationstiden er ca. 20 minutter. Ob¬ 
servatøren så ikke objektet forsvinde, men ly¬ 
set i kuplen forsvandt som ved et tryk på en 
kontakt, hvorefter intet kunne ses. Der hørtes 
ingen lyde. Vejret var den pågældende aften 
overskyet. 

Det skal bemærkes, at observatøren er en 
mand, som fra sin militære tjenestetid er vant 
til at aflægge melding om en hændelse på en 
korrekt måde. VV/XP 

Juli 1967. Observationsstedet er Forbindelses¬ 
vejen i Nørresundby. Kl. 00.40 står en dame 
og ser ud ad sit vindue i nord-nordøstlig ret¬ 
ning, da hun få øje på et lysende objekt lige 
over en tjørnehæk. Afstanden til tjørnehæk¬ 
ken er maksimum 500 meter. Først da fruen 
har iagttaget objektet et stykke tid, kan hun 
se formen på det. 

Fra det øverste vindue, som går hele vejen 
rundt og som minder om et fyrtårns, kommer 
der et stærkt, klart hvidt lys, men selve lys¬ 
kilden er ikke synlig. Observatøren får det 
indtryk, at der er et oplyst rum bag ved vin¬ 
duet. Lidt senere bemærker observatøren, at 

der fra objektets nederste ringformede del 
(„soklen") udsendes et lys nedefter. Til at 
begynde med ses dette lys som lodrette stre¬ 
ger og med en orange tone, senere som gullig¬ 
grønt lys (fosforagtigt). Selv om observatøren 
ikke kan se ind under objektet, bemærker hun, 
at der er mørkt inden for den lysende ring. 
Lyset kastes ned på en bred tjørnehæk (læ¬ 
hegn) og ses også her som en lysende ring. 
Det bemærkes, at lyset kun ses på den øverste 
del af tjørnehækken: „- det var som om det 
ikke kunne nå længere". Det sidste fruen ob¬ 
serverer er, at der langsomt begynder at dan¬ 
ne sig en tåge mellem objektets nederste kant 
og tjørnehækken, og at denne tåge cirkler 
rundt inde i „lyscylinder-røret". Fruen går 
derefter ind for at vække sin mand, men da 
hun kommer tilbage til vinduet, er objektet 
borte. 





I øvrigt beskrives objektet således: Størrelse 
ca. 4 meter. (Det skal her bemærkes, at tjør¬ 
nehækkens bredde er 3-4 meter). På objek¬ 
tets mellemste del („tårnet") ses særlig på 
højre side en udbugtning, som observatøren 
mener, kan have været en dørindretning eller 
lignende. Endvidere mener hun at kunne 
erindre at der fra „tårnet" og til objektets 
nederste del var ligesom et par wirer eller 
stænger. Objektets farve på den øverste del 
af „soklen" beskrives som metallisk mørkerød. 
Observatøren mener ikke at have hørt nogen 
lyd fra objektet og bemærkede, at hun ind 
imellem kunne høre støjen fra fjerne knaller¬ 
ter. Bag objektet sås Hvorup by, således at 
horisontlinien gik gennem objektets midter¬ 
ste del. 


Observationstid: ca. 20 minutter. Vejret 
var klart, vindstille, lys sommernat. Observa¬ 
tøren havde indtrykket af, at det drejede sig 
om et russisk spionfly! Det skal dog hertil be¬ 
mærkes, at nok laver russerne mange mystiske 
ting, men i dette tilfælde må vi nok frikende 
dem. JJ/XP 

5.-11.-1970: En herre kommer kl. 20.45 kø¬ 
rende inde på en tømmerplads ved Frederiks¬ 
sund, da han i sydøstlig retning ser tre kon¬ 
stant lysende „vinduer". Observatøren stand¬ 
ser sin knallert og kan nu høre en metallisk 
susen eller fløjten. Objektet bevæger sig i en 
lige bane mod nord-vest med en hastighed på 
50-60 km/t. 

Fra det sted hvor observatøren opholder 
sig, kan han se byen som skråner opad. Med 
byen som baggrund mener han, at objektet 
har form som vist på skitsen. 



Størrelsen anslås til ca. 15x25 meter. 

Efter 5 minutters forløb forsvandt objektet 
bag horisonten. 

Se UFO-NYT nr. 4-1972, side 139: Obser¬ 
vation i Frederikssund. XP 

7. el. 9.-10.-71: Fra Kvislemark by (ca. 14 km 
vest for Næstved) ser en mand kl. 05.30 mod 
øst en „flaskeformet genstand" stående ude 
på marken. Genstanden lyser gyldenrød og 
pulserer med kraftige rødlige og orange re¬ 
flekser over det hele. 



Under observationen, som varer ca. 5 mi¬ 
nutter, flytter genstanden sig mod højre ca. 4 
gange sin egen bredde. Samtidig kommer der 

en ny, men mere uklar genstand til syne til 
venstre for det første objekt. Lidt efter glider 
objektet igen tilbage mod venstre, hvorefter 
der kun ses eet objekt. 

Observatøren, som havde travlt med at 
komme på arbejde, forlod derefter observa¬ 
tionsstedet og havde således ikke mulighed 
for at iagttage mere. 

Observatøren var ikke i stand til at vur¬ 
dere afstand eller størrelse. Der blev ikke hørt 
nogen lyd. Vejret var klart. ELjXP 

12. juni 1972. Stedet er Dyssemarken, Måløv. 
En herre, som bebor øverste etage i eget hus 
og har soveværelse mod nord med vindue ud 
til en del af haven, beplantet med træer, 
vågner ca. kl. 02.00 om natten ved et blåligt 
glimt ude i haven. Lysglimtet kom nedefra 
og bevægede sig opad mod nord i en bue. Det 
var ledsaget af en ejendommelig fusende lyd, 
omtrent som når to el-ledninger kortsluttes. 
Fænomenet varede måske 20-25 sekunder. 

Da han næste morgen ville se, om der var 
synlige spor i haven efter nattens oplevelse, 
opdagede han, at et ungt og kraftigt piletræ 
som stod lige i lyd- og lysretningen, var be¬ 
gyndt at hænge med grenene. Dette træ gik 
i løbet af få uger helt ud. Grene fra et træ 
ved siden af, som hængte ind mod det ud¬ 
gåede træ, gik ligeledes ud. 

Den, som har optaget rapporten, har set 
begge træer og bemærket, at de ikke bar syn¬ 
lige spor af sygdom. 

Det skal anføres, at der ikke findes nogle 
el-kabler eller andre elektriske installationer 
i nærheden af stedet. 

Vejret var den pågældende nat klart og 
roligt uden antydning af uvejr. /Ib Mohr 

23. marts 1974: En herre i St. Ebberup, ca. 
7 km nordøst for Sorø, sidder om aftenen kl. 
20.55 i sin stue, da han gennem sit sydvendte 
vindue får øje på et flyvende objekt, der i en 
bane fra sydvest, 30° højde, er ved at pas¬ 
sere huset i nordøstlig retning. På objektet ses 
tre tværstillede lys, hvis intensitet er beskrevet 
som middel, og som synes at pulsere. Da ob¬ 
servatøren er farveblind, er han ikke i stand 
til at beskrive farverne på lysene, derimod kan 


han tydeligt skelne omridset af et mærkt ob¬ 
jekt mellem lysene. Da han henter sin kikkert 
(8 X40), kan han se, at objektet er halvkugle¬ 
formet med den kuplede del opad. Samtidig 
bemærker han, at objektet er fladt i bunden, 
hvor der er en flange hele vejen rundt. 

Observatøren, som har fine iagttagelses¬ 
muligheder mens objektet passerer hans hus, 
beretter: „På et tidspunkt satte genstanden 
farten ned, og jeg bemærkede et ligesom vin¬ 
kelret kraftigt „ryk“ til siden og derpå frem¬ 
ad, inden den igen fortsatte sin rolige bane“. 
Da objektet var huset nærmest, har observa¬ 
tøren anslået afstanden til ca. 3-400 meter og 
flyvehøjden til ikke over 200 meter. Selve ob¬ 
jektets størrelse er anslået til ca. 5-7 meter i 
diameter. Under observationen var observa¬ 
tøren gået uden for huset for at følge objek¬ 
tets videre flugt. Han fortæller, at det står 



stille efter at være nået et stykke østpå. Dette 
synes at foregå over en skov nær Gyrstinge 
sø. Her „nedsænker“ objektet lyskeglen fra de 
tre lys, og observatøren fortæller, at det i de 

par minutter dette stod på mest af alt lignede 
et lysende boretårn, placeret over skoven. 

Lidt efter „trækkes 44 lyskeglerne op igen, 
og det slog observatøren, at de alle var som 
afskårne forneden. Da keglerne er nået næ¬ 
sten op i objektet, accellererer dette pludse¬ 
lig med enorm kraft „som skudt ud af en ka- 
non“, og er ude af syne på få sekunder. 

Lyd hørtes ikke. 

Observationstid: 10 minutter. 1 vidne. Vej¬ 
ret var klart. 

NB: Vi gør opmærksom på, at illustratio¬ 
nen er en fotorekonstruktion, godkendt af 
observatøren. ET/XP 

24. marts 1974: Søndag aften kl. 22.30 står 
tre personer ved Ollerup på Fyn og betrag¬ 
ter himlen. De observerer da et trekantet ob¬ 
jekt, som bevæger sig hen over himlen med 
kurs fra vest mod øst. 



I hvert hjørne af trekanten ses et rødt lys. 
Da objektet er lige over dem, kan de ud for 
den ene side af trekanten se en skarpt tegnet 
bue, nærmest som en hvid streg. På stedet 
hvor de opholder sig er der helt stille, men 
der høres ingen lyd fra objektet. 


/XP 



15-20 cm 



terrassen øje på 4 hvide, paddehatte-lignen¬ 
de genstande, hvis diameter er ca. 15-20 cm. 
For bedre at kunne betragte genstandene går 
hun ind i stuen, men herfra kan hun allige¬ 
vel ikke se noget på grund af hækken. Da 
hun går tilbage til soveværelset, kan de fire 
„paddehatte 44 igen ses neden for hækken. 
Medens hun står og betragter dem, kommer 
et mindre dyr - formentlig en hermelin - 
luskende ud fra nogle buske og nærmer sig 
forsigtigt de fire genstande, men ligesom 
den næsten er henne ved en af dem, bliver 
den tydeligvis bange og forsvinder i vild pa¬ 
nik. 

Fruen undrede sig godt nok over det sæl¬ 
somme sceneri, men gik i seng igen. Da hun 
om morgenen ved 6-7 tiden kiggede ud ad 
vinduet, var der intet at se. 

Nogle dage senere blev området grundigt 
undersøgt, men der fandtes ingen rester af 
svampe, rodstumper eller andre ting. 

/XP 

17. august 1974: Observationssted: Hetle- 
vikåsen, Mathopen, Norge. To personer, 
som opholder sig på en altan iagttager kl. 
23.15 i østlig retning et stærkt lysende, kug¬ 
lerundt objekt med korona udenom. Lyset 
skifter i farve fra blankt (hvidt) over i tur¬ 
kis - rødt - gult. 



Midsommer 1974: I Aalborg er der en da¬ 
me, som i løbet af natten står op for at made 
sin baby. Da hun tilfældigt ser ud ad sove¬ 
værelsevinduet, får hun ved en hæk foran 


Observatøren beretter: „Det blanke min- 
net mye om krystall. Inne i krystallet var der 
trekanter. Det runde skiftet over i diffust 
lys og fargen ble da sterk rød. 44 

Objektet blev iagttaget gennem kikkert. 
Observationstid 15 minutter. Vejret klart. 

EN/XP 

26. september 1974: En analyse af observa¬ 
tioner over Nordsjælland. 

Bil gik i stå, radio og lyset forsvandt helt 
ved et lysglimt 

Søndag den 29. september 1974, var oven¬ 
stående overskriften på forsiden af Frede¬ 
riksborg Amts Avis. Den 2. og 3. oktober 
var der igen en artikel i avisen, denne gang 
med hr. X. P. Madsens adresse og telefon¬ 
nummer. Disse tre ganges omtale bevirkede, 
at 63 personer sendte et brev eller rapport¬ 
skema til SUFOI. Med vidner bliver der i alt 
involveret over 120 personer. 

Enkelte af rapporterne er fra andre dage, 
hvorfor disse ikke vil blive omtalt i denne 
forbindelse. 

Hændelsen og observationerne, der omta¬ 
les her, foregik over hele Nordsjælland den 
26. september 1974. Meteorologisk Instituts 
vejrberetning for kl. 22.00 lyder på næsten 
skyfrit, ingen torden, sigtbarhed 15 km, 6°C, 
vindstyrken 2 m/sek. Dette kan måske give 
et lille billede af observationsmulighederne. 

Kl. 21.30 observerer hr. K. A. flere stærke 
hvide lysglimt på den vestlige himmel, fra 
vejen mellem Helsingør og Saunte. Der sker 
samtidig forstyrrelser på hans Walkie-Talkie. 

Fr. L. A. ser flere stærke hvide glimt på 
den nordlige himmel fra Hillerød. 

Hr. J. H. ser ved Frederikssund et stort 
hvidt objekt bevæge sig uregelmæssigt hen 
over ham for så pludseligt at forsvinde som 
var det en pære der blev slukket. 

Fr. E. S. i Frederiksværk ser et kraftigt 
hvidt lysglimt. Glimtet oplyste alt, som var 
det dag. E. S. blev så forskrækket, at hun 
dukkede sig ned over sin knallert. 

Fælles for disse fire observationer er, at 
der ikke var antydning af lyd. 

Kl. 21.45 ser Fr. L. S. i Ålsgårde ved Hel¬ 
singør et brandgult nålehoved-stort objekt i 
ca. 2 min.; det bevæger sig i en ret linie 
25° over horisonten, fra øst mod nordnord¬ 
vest og forsvinder bag nogle træer. 


På samme tid ser fr. G. O. i Ølstykke et 
rødt objekt i samme højde og retning. Fruen 
iagttager det i 2 min. 

Artiklen i Frederiksborg Amts Avis, som 
gav stødet til de mange henvendelser, havde 
følgende ordlyd: „Bil gik i stå, radio og ly¬ 
set forsvandt helt ved et lysglimt. Hvad var 
det, der skete torsdag aften og nat?? En del 
mennesker har sandsynligvis med undren be¬ 
tragtet noget, der lignede klare, kolde lyn, 
som med mellemrum tegnede sig på natte¬ 
himlen, men uden at være ledsaget af torden. 

En ganske særlig oplevelse fik Harry Jen¬ 
sen, BP-servicestationen, Stationsvej 33, 
Græsted. Han var ved 22-tiden på vej mod 
Esrum for at hente sine børn fra biografen. 
Da Harry Jensen nåede Tingbakken før Es¬ 
rum, oplystes omgivelserne omkring ham 
pludselig af et stærkt lys. Radioen i bilen gik 
i stå, og lysene på vognen gik ud samtidig 
med, at vognens motor stoppede. Situatio¬ 
nen var overvældende, og Harry Jensen for¬ 
tæller, at først efter flere forsøg vendte de 
normale tilstande tilbage, radioen og moto¬ 
ren gik i gang og lysene fungerede igen.“ 

Harry Jensen har desuden forklaret, at der 
var tale om et kraftigt blændende lys, som 
havde et rødt skær. Samtidig kommer der en 
hvid neonagtig lyskegle, med spidsen nedad 
mod bilen, og der høres nogle dunk og klir¬ 
ren som af glasskår, mod bilens tag. Umid¬ 
delbart efter slår en ca. 30 cm lang stikflam¬ 
me ud af bilens indbyggede transistorradio, 
ved betjeningsknapperne, hvorefter alt bli¬ 
ver mørkt, bilens motor stopper, lyset sluk¬ 
ker og radioen dør ud. 

Efter flere forgæves forsøg på at starte 
bilen høres et tydeligt klik, hvorefter moto¬ 
ren starter og alt igen fungerer normalt; det¬ 
te sker efter ca. 6 sek. forløb. Under hæn¬ 
delsen i øvrigt høres ikke en lyd. En under¬ 
søgelse ved hjemkomsten viste, at der ikke 
var skrammer, buler eller lign. på bilens tag, 
ligesom intet i bilen, incl. radioen, havde 
taget skade. Observatøren fortæller, at han 
blev slemt forskrækket under hændelsen og 
ikke havde lyst til at stå ud af bilen. 

I samme tidsrum, på en vej parallel med 

den, hvor Harry Jensens vogn bliver stoppet, 
befinder en anden observatør sig, ca. 400 
meter sydligere i bil. Han ser et enormt glimt 
i nordlig retning. Glimtet kom tilsyneladen¬ 
de fra en stor sort sky i meget stor højde. 
Skyens kanter havde forskellige svage farver 
i toppen, dog mest hvidt. Observatøren me¬ 
ner, at glimtet kom oven over eller inde fra 
denne sky. Det første glimt efterfulgtes af 
talrige mindre glimt. Observatøren hørte in¬ 
gen lyd, hvad der forundrede ham meget; 
der var heller intet abnormt ved bilen. 

På samme tidspunkt beretter 35 observa¬ 
tører, uafhængigt af hinanden, om et eller 
flere enorme lysglimt. Observationerne kom¬ 
mer fra hele Nordsjælland: Jyllinge, Gille¬ 
leje, Frederikssund, Frederiksværk, Esper- 
gærde og Helsingør for blot at nævne en¬ 
kelte steder. Alle beretter enstemmigt, at 
glimtet eller glimtene sker i retning mod 
Esrum. Hovedparten af observatørerne un¬ 
drede sig over, at den lyd, som normalt vil¬ 
le følge med, hvis det havde drejet sig om 
tordenvejr manglede. 

Nogle få beretter dog om lydeffekter. Ob¬ 
servatørerne melder da om en klirren som 
glasskår, en højfrekvent lyd og en dyb rum- 
lende, buldrende lyd, der absolut intet har 
med torden at gøre. Observationernes varig¬ 
hed strækker sig fra 5 sek. til 10 min. 

I tilslutning til rapporterne fortælles om 
mange forskelligartede effekter. Fru I. P. fra 
Allerød fortæller, at hun observerede en stor 
mørk sky i nordlig retning, på lang afstand. 
Der kom små lyn fra kanten af den, hele 
vejen rundt. Lynene, hvis det var sådanne, 
søgte ikke mod jorden, men i rette linier ud 
fra skyen. 

II observatører beretter, at de ser vand¬ 
rette løbende lyn, parallelt med jorden. 2 op¬ 
dager og ser lynene, da stuen bliver oplyst 
som ved dag, trods det at gardinerne er truk¬ 
ket for og fjernsynet er tændt. Andre beret¬ 
ter også om, at stuen bliver oplyst, hvorved 
de bliver opmærksom på fænomenet. 3 ob¬ 
servatører bliver vækket af lysglimtet. 2 bli¬ 
ver vækket af deres hunde, som hyler ube¬ 
hersket. Observatører, der er vant til at be¬ 


væge sig i naturen, siger alle, at det bestemt 
ikke drejede sig om lyn, kornmoden eller 
sildeglimt. Et overvejende antal observatører 
beretter om glimtet og farven som blænden¬ 
de - stærkt, hvidt neon-agtigt. Enkelte be¬ 
skriver fænomenet som stærkt til middel i 
farverne hvidt-rødt, hvidt-gult og blåligt. 

Observatør hr. J. C. i Hørsholm ser kl. 
22.25 et stærkt hvidt blink, som oplyser den 
nordlige himmel. Derefter ser han i nordvest 
ca. 2 5° over horisonten, et konstant, lysende 
og meget rødt objekt, som langsomt bevæger 
sig mod vest, hvor det forsvinder bag nogle 
træer. 

Kl. 22.30 ser 5 observatører på Central¬ 
sygehuset i Hillerød et neonagtigt objekt 
kommende fra øst; det oplyser hele stuen 
hvor de opholder sig. Objektet er aflangt 
med korona og ca. 2 kr.-stort. Det befinder 
sig i højde med husene. Objektet forsvinder 
igen mod øst, nærmest løbende på himlen. 

Kl. 22.00-22.30 får to bilister stoppet de¬ 
res motor på uforklarlig vis i Blidstrup (lig¬ 
ger i luftlinie 10 km vest-nordvest ror Es¬ 
rum, hvor Harry Jensen blev stoppet). Fr. 
I. F. kommer kørende i Gribskoven, nogle 
km syd for Kagerup på vej nordpå. Pludse¬ 
lig danner der sig en neonagtig lysbue over 
bilens køler. Buen var vifteformet. Fænome¬ 
net varede nogle få sekunder. 

Kl. 22.30 ser et ægtepar i Firhøj ved Gil¬ 
leleje flere gange vandret løbende lyn på 
den nordlige himmel. Fr. L. H. kommer på 
dette tidspunkt kørende i bil fra Helsingør 
mod Ålsgårde, og ser nogle stærke, hvidt 
lysende ca. 1 m lange lyn eller glimt. Lynene 
løber vandret lavt over horisonten. 

Kl. 22.30 melder to observatører om stær¬ 
ke lysglimt mod vest, i retning mod Esrum. 

De førnævnte fænomener, lys, farve, 
manglende lyd o.s.v. rapporteres. 

Kl. 23.00 igen 5 rapporter med de samme 
følgeefekter. 

Kl. 23.30 observerede en kaptajn i flyve¬ 
våbnet vandrette løbende lyn, der bevægede 
sig i rette baner, helt forskellige fra et lyns 

karakteristiske zig-zag. Det mindede mest 
om en lang stærkt lysende, orangegul slan¬ 
ge, der fulgte en forud fastlagt bane. Obser¬ 
vatøren beretter at lyset af tog, med samme 
hastighed agter, som det tiltog i bevægelses¬ 
retningen. Kaptajnen befinder sig i bil nær 
Ganløse, og ser lynene på den nordlige him¬ 
mel. Lynene var så kraftige, og lavt nede, 
at de klart oplyste nogle skyer nedenfra. 2 
min. senere kommer et blændende hvidt 
glimt, som oplyser alt som ved dag. Observa¬ 
tøren kan ikke fortælle, hvorfra dette sidste 
glimt kommer. 

Carsten H. Pedersen 

7. november 1974: En dame boende i Have- 
rup, ca. 2 km nordvest for Sorø, har 3 obser¬ 
vationer på samme aften. Kl. 19AO ser hun 
i sydvest, ca. 5-10° højde, et ti-øre-stort ob¬ 
jekt med en række konstant lysende orange 
lys i en ringformet placering. Objektet hav¬ 
de bagtil hvad der kan karakteriseres som en 
art „udstødning" som syntes „levende". Ob¬ 
jektet gennemfløj i en lav horisontal bane en 
strækning på 2-3 km, hvor det var klart syn- 
ligt og blev betragtet gennem kikkert (7x 
50); derefter forsvandt det bag træer i øst¬ 
sydøstlig retning. Afstand til objektet ca. 
1000 meter. Hastighed ca. 60-70 km/t. 

Ingen lyd. Observationstid 3 minutter. 

Kl. 20.20: Sammen med sin mand observerer 
ovennævnte dame i sydøst, 10° højde og i 
ca. 3 km afstand to stationære grønne, ovale 
objekter. Disse bliver også betragtet gennem 
kikkert og er synlige i ca. 5 minutter. Obser¬ 
vatørerne blev optaget af en ny observation 


og er ikke klar over, hvorledes de grønne, 
ovale objekter forsvandt. 

Kl. 20.22 observerer de i øst, 5-10° højde 
et ovalt og klart rødt-hvidt lysende objekt 
med en stærk hvidt-lysende og nedadrettet 
lyskegle. Denne lyskegle syntes at komme fra 
objektets centrum. Objektet forekom meget 
langsomt flyvende (ca. 5-10 km/t), og un¬ 
der flugten standsede det med mellemrum 
op, ligesom den nedadrettede projektør vek¬ 
selvis blev „trukket" op og „skudt" ned. I 
en afstand af ca. 2 km og i nærheden af den 

position, hvor de grønne objekter blev ob¬ 
serveret (sydøst), slukkede objektet pludse¬ 
lig meget brat alt lys. 

Lyd hørtes ikke. Sidstnævnte objekt blev 
iagttaget gennem kikkert (16x50). Obser¬ 
vationstid ca. 4 minutter. Vejret var den på¬ 
gældende aften klart. ET/XP 

6. december 1974: Følgende observation er 
gjort kl. ca. 18.10 ved Haverup vest for Sorø. 
Selve observationsstedet er beliggende umid¬ 
delbart syd for Haverup mose nær Rydevang, 
afgrænset i vest af Vedsøvang skov, i øst af 
Pedersborg. Området synes både gennem 
1973 og 1974 at have været et yndet mål 
for UFO’er, ligesom der også tidligere er 
gjort observationer i dette område. Hr. A. J. 
var på observationstidspunktet i færd med at 
tilse familiens hest, da han i ca. 200 m højde 
over huset blev opmærksom på to røde lys, 
der syntes at flyve parallelt pa en nordøstlig 
kurs. Lysene flyver tæt på hinanden og fore¬ 
kommer næsten synkrone. Der høres en ty¬ 
delig „summetone 44 fra genstanden. De synes 



nu at „flyde ind i hinanden 44 og fjerner sig 
gradvis mens observatøren følger dem. 

På dette tidspunkt får han i nordøstlig 
retning øje på et rødligt lys, der i lav højde 
bevæger sig tilsyneladende i retning af hans 
observationssted. Han alarmerer sin kone, og 
de ser begge det røde lys tage til i størrelse, 
mens det kommer nærmere. Objektet ses for 
det meste halvvejs nede bag havens birke¬ 
træer, og senere undersøgelser har godtgjort, 
at flyvehøjden må have været ca. 5-10 m. 
Objektet er nu kommet temmelig tæt på de 
ophidsede observatører (de mener ca. 50 m). 
Det har form som vist på ill., er ensfarvet, 
rødtlysende med en horisontalt placeret flan¬ 
ge midtvejs, der synes at rotere. 

Objektets flugt er roligt fremadskridende, 
men fra tid til anden afbrudt af „faldende 
blad manøvrer 44 . Pludselig begynder det at 
accelerere. Idet det kaster over til højre, sky¬ 
der det skråt opad og foretager en vending 
på 180°. Under denne manøvre forsvinder 
det bag nogle grantræer, og da observatører¬ 
ne løber over vejen for at komme fri af gran¬ 
træerne, er genstanden sporløst forsvundet. 
Observatørerne beretter, at den roterende 
flange midt på objektet blev aldeles hvid¬ 
glødende under accelerationen, og at den og¬ 
så selv syntes at accelerere kraftigt. Afstan¬ 
den til objektet er som nævnt anslået til ca. 
50 meter, da det var nærmest, objektets dia¬ 
meter til 2-3 meter. Senere undersøgelser på 
observationsstedet har vist, at der fra en 
transformator, umiddelbart ved observatø¬ 
rens hus går et el-kabel op til Lyng, ca. 2 km 
i nordøst, og at objektet tydeligt har fulgt 
dette kabel. 

Det rekonstruerede foto, som i samarbej¬ 
de med observatørerne er udarbejdet på selve 
observationsstedet, viser objektet i det øje¬ 
blik, det begynder at accelerere. 

Vejret klart. Samlet observationstid 4 mi¬ 
nutter. Ebbe True Isen 

6. december 1974: I tilslutning til oven¬ 
nævnte rapport 6.12.1974 kan det oplyses, 
at et ægtepar boende Hårlev Overdrev, ca. 4 
km øst for Karise, samme dag kl. 17.20 i ti 
minutter observerede et kraftigt blinklys i 

vest-nordvest ca. 20° højde. I begyndelsen 
bevægede blinklyset sig mod nord-nordøst i 
en rolig og retlinet kurs, ligesom et rutefly, 
men pludselig foretog det meget hurtige og 
voldsomme „sidespring 44 og „krumspring 44 , 
således at det ved næsten hvert nyt blink 
befandt sig i en ny, uventet position. Objek¬ 
tet blev iagttaget gennem kikkert (7x50). 

Et par gange stod fænomenet stille i ret 
lang tid, medens tre rutefly passerede det 
næsten i dets sigtelinie. 

Farverne beskrives som lysegrøn og oran¬ 
ge, meget strålende. Til sidst fjernede det sig 
mere og mere, indtil det tabtes af syne i 
nord-nordøst. XP 

1. januar 1975: Observationssted: Overby, 
Sjællands Odde. Fra en position 600 meter 
fra stranden og 20 meter over havet ser en 
herre kl. 12.10 et fra sydøst kommende 
hvidt, cylinderformet objekt, hvis størrelse 
anslås som lig en lastbil med anhænger. Ob¬ 
jektet, hvis hastighed antages at være ca. 
1000 km/t (sandsynligvis mere, X. P.) og 
som bevæger sig parallelt med horisonten 
og meget nær havoverfladen, kan fra obser¬ 
vationsstedet ses mellem horisont og kyst¬ 
linie, altså med havet som baggrund. Afstan¬ 
den til objektet beregnes til mellem 5 og 10 
km. (Afstande over havet er meget vanske¬ 
lige at beregne med det blotte øje. X.P.) 
Under observationen havde observatøren en 
fornemmelse af en metallisk lyd, men for¬ 
står ikke, hvorledes denne lyd kunne nå hans 
øren. Efter at objektet har tilbagelagt en 
strækning på 20-30 km, forsvinder det af 
syne i nord-nordvest bag træer og bakker. 

Observationstid: under et minut. Vejret: 
klart solskin og let vind fra vest. X.P. 

Fredag den 7. og lørdag den 8. februar var 
der stærk UFO-aktivitet i området Korsør- 
Slagelse-Sorø. Denne aktivitet har været 
fortsat resten af måneden, kulminerende 
med en UFO-alarm i Vest- og Midtsjælland 
onsdag den 19. februar fra kl. 18.20 til ca. 
23.50 med ialt 78 meldinger til alarmcen¬ 
tralen. Denne aften udvidedes aktiviteten i 
retning mod vest-sydvest (Fyn) og øst¬ 


nordøst (København). Alene for de første 
tre uger i februar er der indgået flere hun¬ 
drede meldinger og rapporter, som det na¬ 
turligvis vil tage nogen tid at undersøge. 
Dette materiale vil blive bragt i et kommen¬ 
de nr. af UFO-NYT. 

Det kan dog allerede nu oplyses, at der 
har været mange nærobservationer og enkel¬ 
te landinger. Af observerede fartøjer drejer 
det sig hovedsagelig om to typer, 1) det 
klokkeformede med vinduer, halvkugler og 
den nedadrettede lyskegle, 2) det lille tor¬ 
pedoformede fartøj med to „finner 44 på si¬ 
den. 

Der er altså al mulig grund til at holde 
skærpet udkig, men sørg for at have de nød¬ 
vendige ting, kikkert, højdemåler, sigtekorn- 
pas, lommelygte, generalstabskort, notesblok, 
evt. Walki-Talkie m. m. indenfor rækkevid¬ 
de. 

Og så var der det med fotografiapparatet. 
Det er ikke nok at have det med. Bliv ikke 
så forbavset, når du kommer ud for en nær¬ 
observation, at du glemmer at bruge det. Vær 
forud indstillet på at UFO’erne eksisterer og 
vent med at blive forbavset til du har fået 
et godt foto. X.P. 

Rapport - og Alarmeringscentralen 

19. februar 1975: Denne nærobservation fra 
Fyn kan vi allerede i dette nr. bringe en om¬ 
tale af. 

Det fru Rasmussen oplevede onsdag aften 
den 19. februar kl. 19.10 har paralleller til 
lignende oplevelser over hele Jorden, men 
mest huskes måske den oplevelse i Sønderjyl¬ 
land for 4 år siden, hvor betjent Maarups pa¬ 
truljevogn blev standset af et UFO og alt lys 
i vognen forsvandt. - Jeg lader fru Rasmus¬ 
sen med egne ord fortælle, hvad hun op¬ 
levede: 

„Jeg var på vej hjem efter at have sat min 
datter af ved Ryslinge Højskole. Da jeg nåede 
ud for vejen til Lindeskov på min højre side, 
standser bilen langsomt. Jeg kunne ikke forstå 
dette, da der var benzin nok. Uden at røre an¬ 
det end bremsepedalen, gik alt lys ud i bilen. 
Jeg har lige fået installeret el-bagrude med 
tilhørende kontrollampe, der lyser rødt, når 

Fru Rasmussen peger i den retning hvorfra 
det stærkt hlålysende objekt kom. I baggrun¬ 
den ses transformeren hvori dele var brændt 
sammen. 


strømmen er tilsluttet ruden. Da denne røde 
lampe også gik ud, blev jeg lidt betænkelig 

-men dog, hvad skete der så?-Foran 

bilen, i glidende flugt fra oven, kom en me¬ 
get stærkt blålysende genstand flyvende. En 
blå farve så stærk og så kraftig, at det ikke 
kan beskrives. Hvor langt fra bilen var dette 
objekt? Jeg ved det ikke - selvsagt blev jeg 
meget bange, jeg var jo alene i bilen, men jeg 
vil gætte på ca. 50 m vel. Bilens kabine blev 
uhyre opvarmet af objektets stærke lys. Bilen 
var helt oplyst af denne stærke blå farve. Lige 
så pludselig som dette lysfænomen kom, for¬ 
svandt det igen - som når man slukker for en 
almindelig lyskontakt. Bilen gik i gang af sig 
selv, og lyset kom igen i alle lygter. Formen 
på genstanden kunne jeg ikke rigtig opfatte i 
dette stærke lyshav, men det mindede mest 
om en stor rund bold med en diameter på vel 
godt en meter (umiddelbart synsindtryk, der 
ikke angiver den virkelige størrelse på objek¬ 
tet). Derefter kørte jeg hjem. Først ved hjem¬ 
komsten kom reaktionen - med nerverne og 
utilpashed i det hele taget. Denne følelse sid¬ 
der endnu kraftigt i mig (dagen efter), jeg 
føler mig også uendelig rastløs, har kvalme og 
er meget svimmel. “ 

Fru Rasmussen fortæller også, at hun un¬ 
der observationen mærkede en prikken i an 


sigtet, som holdt sig i mange timer efter og 
først forsvandt helt næste formiddag. 

Ved en nærmere undersøgelse af fru Ras¬ 
mussens bil opdagede jeg, at alt snavs på for¬ 
siden af bilen var farvet tydeligt blåt, mens 
snavset bag på vognen havde naturlig grå 
farve. 

Ved undersøgelse på selve observationsste¬ 
det bemærkede vi, at man i nærheden af ob¬ 
servationsstedet (150 m borte) var i færd med 
at reparere en transformer, hvori dele var 
brændt sammen. Når jeg nævner dette, er det 
fordi UFO’er tit er observeret i nærheden af 
stærkstrømsledninger eller transformere, som 
de har en vis indvirkning på. 

Frank Lerbæk 


DERES INDSATS 

for UFO-sagen kan være at 
skaffe nye abonnenter 
til UFO-NYT. 

TAK! 


UFO-emblemet er udsolgt - men brug 
den reflekterende 

UFO-MÆRKAT 

på knallert, motorcykel eller bil! 

Kun kr. 10,- pr. stk. 

incl. porto og forsendelse. 

Et tip til cyklister: Sæt en plade med den „selv¬ 
lysende" mærkat fast på bagskærm eller ba¬ 
gagebærer - men montér den med skruer ell. 
lign., så den ikke bliver „snuppet"! 

Bestil på giro 911 77 25 
SUFOIs Ekspedition, Allan Stenaae, 
Rævebakken 4, Jyllinge, 4000 Roskilde. 

NB: Husk at skrive „bilmærkaf - og afsender - 
på girotalonen. 

Medlemsorientering 


Medlem af SUFOI 

Igen i år har UFO-NYT fået mange nye læ¬ 
sere, og jeg vil lige benytte lejligheden til at 
fortælle lidt om „det at være medlem af 
SUFOI". De kan betragte Dem som medlem 
af SUFOI , når de abonnerer på UFO-NYT. 
Det indebærer, at De bliver holdt løbende un¬ 
derrettet om alt væsentligt nyt indenfor UFO- 
forskningen, og De hører om de møder og 
arrangementer, der gennemføres. Endelig er 
der den økonomiske fordel, som bevirker, at 
De kan købe SUFOI’s bøger om sagen til en 
medlemspris, der sædvanligvis ligger 25 pct. 
under den almindelige bogladepris. (Her an¬ 
befales særlig astronomens J. A. Hynek’s 
„UFO Dokumenteret", som kan erhverves for 
kr. 48,50 ved bestilling på postgiro 9 11 77 25 
hos SUFOI. Det er 20 kr. under bogladepri¬ 
sen, men betingelsen er altså, at De abonne¬ 
rer på UFO-NYT! 

Afholdte møder 

SUFOI arrangerede et offentligt foredrag på 
Set. Annæ Gymnasium i Valby i København 
den 7/2. Ved den lejlighed kom ca. 200 til¬ 
hørere. Lederen af vor Rapport- og Alarme¬ 
ringscentral, X. P. Madsen, talte, og vi kun¬ 
ne glæde os over en stor interesse for vore 
bøger. Det er SUFOI’s håb at kunne få råd 
til også at arrangere disse foredrag i provin¬ 
sen, men omkostningerne ved bl. a. rejsen har 
hidtil holdt os tilbage. Vi er dog for tiden 
ved at undersøge mulighederne for at forsøge 
os i Ålborg, men herom senere. 

Netop i Ålborg fandt det andet arrange¬ 
ment sted. Den 19/2 afholdt SUFOI’s om¬ 
rådeleder John Juhler et møde for UFO- 
NYT’s læsere. Man hørte om de lokale ob¬ 
servationer, som har fundet sted, og der blev 
talt om SUFOI i almindelighed. Det er vores 
håb at kunne gennemføre sådanne møder 
rundt om i landet i større udstrækning end 
hidtil. Vi har indtryk af, at der er et udbredt 
ønske herom hos medlemmerne. Se nedenfor! 

Flere medlemsmøder? 

SUFOI vil gerne arrangere flere medlems¬ 


møder. Vi har hidtil været i København, i 
Ålborg og på Lolland. Men hvad mener læ¬ 
serne? Vi vil gerne i Informationsafdelingen 
(se side 2) høre lidt om Deres meninger. Hvor 
i landet mener man, at være „forsømte", og 
hvilke emner er der interesse for, at vi kon¬ 
centrerer aftenen om? Vi vil gerne opfylde 
ønskerne, så vidt det er muligt. Dog kan vi 
af gode grunde kun beskæftige os med em¬ 
ner, vi har et vist minimum af forstand på, 
og det vil sige UFO-fænomenet , rumforsk¬ 
ning og mulighederne for liv i rummet. Men 
indenfor disse emner skulle det vel være mu¬ 
ligt at finde noget, der interesserer et bredt 
publikum. Lad os høre fra Dem - helst pr. 
brev - inden 15/4. (Benyt venligst Informa- 
tionsafdelingens adresse!) 

Gamle avisudklip 

I sidste nummer bad vi om, at alle der måtte 
ligge inde med avisudklip vedrørende UFO’er 
(vel at mærke især aviser fra tiden før 1957) 
ville låne os udklippene til kopiering. Vi fik 
kun ganske få henvendelser, hvorfor vi nu 
fornyer opfordringen! Vi har ikke megen fø¬ 
ling med avisernes UFO-skriverier før den 
tid, da SUFOI blev startet. 

Nye pjecer 

SUFOI har om en måned sine nye pjecer 
færdige. Det betyder, at De igen kan bestille 
nogle stykker til venner og bekendte. Al hen¬ 
vendelse herom til Ekspeditionen. Adressen 
findes side 2. 

Ændringer i SUFOI’s ledelse 

Som det fremgår af SUFOI’s organisations¬ 
oversigt på side 2, så er der sket visse ændrin¬ 
ger. Det drejer sig om formandsposten og om¬ 
rådelederen for Sjælland. Begge har af tids¬ 
mæssige grunde ønsket at træde tilbage. En¬ 
delig har vi nedlagt vores fotoafdeling som 
egentligt forskningsområde, da det er så godt 
som umuligt at afsløre eventuelle falsknerier 
med de relativt simple undersøgelser, vi for 
tiden har muligheder for at foretage. De sto¬ 
re udenlandske UFO-organisationer - som vi 
altid har været i nær kontakt med - har langt 
bedre muligheder for at se på billederne. Vi 
sender derfor fremover tvivlsomme fotos til 

udlandet, hvor de vil få en mere fair behand¬ 
ling, end den vi kan give. Til sidst gør vi op¬ 
mærksom på, at vores postgironummer har 
fået tilføjet et tal foran, så det nu ser sådan 
ud: 9 11 77 25. 

En rapportgruppe 

De meget store rapportmængder, vi modtager, 
har nødvendiggjort, at der blev nedsat en ar¬ 
bejdsgruppe, som kunne mødes jævnligt, og 
som kunne tage stilling til materialet. Den 
videre behandling af UFO-rapporterne tager 
nu en overvejende del af SUFOFs tid, og vi 
er løbet fra den tid, hvor en enkelt mand kun¬ 
ne nå at klare arbejdet selv. SUFOI mod¬ 
tager omkring 500 rapporter årligt, og hvis 
hver enkelt af dem skal have en rimelig be¬ 
handling, kan et simpelt regnestykke vise ar¬ 
bejdsbyrden i denne afdeling. Da gruppen 
skal mødes med små mellemrum kræver det, 
at medlemmerne bor nær hinanden, hvilket 
kun giver mulighed for placering i Køben¬ 


havn. Vi må altså i SUFOI trækkes med en 
geografisk skævhed i vores arbejde (som så 
mange andre). Gruppens leder er X. P. Mad¬ 
sen. 

Fik De UFO-NYT? 

Vi har i år modtaget et usædvanligt stort an¬ 
tal indbetalinger på UFO-NYT (70 stk.), 
som mangler afsenderadresse!! Vi er derfor 
ikke i stand til at ekspedere bestillingerne. Vi 
må vente på, at folk henvender sig til os med 
kvitteringerne, og så håbe at poststempel og 
dato kan hjælpe os over vanskelighederne. 
Skulle De høre om nogen, der ikke har fået 
bladet, selvom de har betalt, så kig engang 
på kvitteringen! 

Til sidst: 

Har De spørgsmål eller nogle gode forslag til 
SUFOI, beder vi Dem skrive til Informa¬ 
tionsafdelingen herom! 

Peter A. Hansen 


Biblioteksundersøgelse 1974 


Fra 1969 til 1970 foretog Peter A. Hansen fra 
Inf.-afdelingen en landsomfattende undersø¬ 
gelse af de danske bibliotekers beholdninger 
af UFO-litteratur. Via mange hjælpere lan¬ 
det over lykkedes det SUFOI at få undersøgt 
ca. 45 biblioteker. Biblioteksundersøgelsen vi¬ 
ste - kort fortalt - at: 

1) der i gennemsnit befandt sig 2 UFO- 
bøger på hvert af de større danske bib¬ 
lioteker, 

2) bøgerne gennemgående var af ældre 
dato (1950-1954), 

3) UFO-NYT kun fandtes på 4 bibliote¬ 
kers læsesale, 

4) overbibliotekarerne var stærkt uenige 
om UFO-litteraturens berettigelse på 
bibliotekerne. 

Der blev ikke udarbejdet nogen egentlig rap¬ 
port over 1970-undersøgelsen, men Peter A. 
Hansen bragte i UFO-NYT nr. 6/71 en kort 
omtale af resultatet. 

Der gik 4 år, før SUFOI igen fik tid til at 


foretage en biblioteksundersøgelse. Omkring 
marts 1974 blev der af undertegnede taget 
initiativ til en fornyet undersøgelse, hvis for¬ 
mål skulle være at danne sig et klart billede 
af de danske bibliotekers beholdninger af 
UFO-litteratur, en vurdering af interessen for 
denne UFO-litteratur (stort udlån/lille ud¬ 
lån) samt en sammenligning med 1970-under¬ 
søgelsen. 

Et noget ændret biblioteksskema, der skulle 
danne grundlaget for undersøgelsen, blev ud¬ 
arbejdet og udsendt til 50-60 hjælpere fordelt 
jævnt over hele landet. I løbet af 6-7 måne¬ 
der lykkedes det at få undersøgt ca. 50 biblio¬ 
teker, hvorefter vi gik i gang med den enorme 
bearbejdelse af det indkomne materiale. 

Der er netop udsendt en biblioteks-rapport, 
der på ca. 30 sider behandler en række af de 
vigtigste punkter, der har været taget med i 
1974-undersøgelsen. Efter en kort indledning, 
hvor 1970- og 1974-skemaerne gengives til 
læsernes orientering, følger en oversigt over 

de i undersøgelsen medtagne biblioteker. Den 
geografiske inddeling af samtlige undersøgte 
biblioteker ser således ud: 1) Storkøbenhavn: 
22 bibl., 2) Sjælland: 5 bibl., 3) Fyn: 4 bibl., 
4) Jylland: 17 bibl. Bemærk det temmelig 
lave tal for både Sjælland og Fyn. Forklarin¬ 
gen ligger i, at vi ikke har haft mulighed for 
at få hjælpere til at undersøge et tilstrække¬ 
ligt antal fynske og sjællandske biblioteker. 

Vel nok den vigtigste del af undersøgelsen 
består af en samlet bog- og forfatterliste. Li¬ 
sten har form som en opsummering af alle 
de UFO-bøger - såvel danske som udenland¬ 
ske - der findes på de undersøgte biblioteker. 
Listen omhandler forfatternavn, bogtitel, ud¬ 
givelsesår, placering på biblioteket. I forbin¬ 
delse med denne væsentlige del af undersøgel¬ 
sen er der som et appendix til heftet anbragt 
en omhyggelig liste over, hvor samtlige UFO- 
bøger findes. Det er undertegnedes håb, at 
denne liste vil finde praktisk anvendelse, men 
samtidig må understreges, at det er undersø¬ 
gelsens væsentligste svaghed, at den ikke om¬ 
handler samtlige danske biblioteker - for der¬ 
ved at gøre den komplet. Dette er imidlertid 
praktisk umuligt, med mindre vi for fremti¬ 
den går andre veje for at få vore oplysninger 
end gennem frivillige medhjælpere. 

Herefter følger en kort redegørelse for bib¬ 
liotekernes læsesale. Hvilke UFO-tidsskrifter 
findes på bibliotekerne? Over 90 pct. af samt¬ 
lige undersøgte biblioteker har haft UFO¬ 
NYT liggende i læsesalen, hvilket må siges 
at være en forbløffende og opmuntrende ud¬ 
vikling fra 1970, jvf. pkt. 3) i indledningen 
om 1970-undersøgelsen. UFO-NYT er abso¬ 
lut det mest dominerende UFO-tidsskrift på 
de danske biblioteker. Tidsskrifter som Dansk 
UFO Tidsskrift (udgives af DUFOC) og 
UFO-Aspekt (udgives af FUFOS) findes på 
enkelte af landets biblioteker. 

Sammenlignet med 1970-undersøgelsen må 
man sige, at interessen for bibliotekernes 
UFO-litteratur er steget en del frem til 1974, 
men ikke så meget, som vi måske i optimisti¬ 
ske stunder har været tilbøjelige til at tro. 
Undersøgelsen må alligevel betragtes som 
værende et „skulderklap^ til SUFOI, hvis bø¬ 
ger er meget fint repræsenteret på de under¬ 


søgte biblioteker. Det kan nævnes, at „UFO 
og Videnskaben^ ligger på førstepladsen i li¬ 
sten over de mest udbredte UFO-bøger. Der¬ 
efter følger 3 andre SUFOI-udgivelser. Geor¬ 
ge Adamski’s bøger indtager en mere beske¬ 
den plads på listen, hvilket dog nok kan for¬ 
klares med, at bøgerne er ret gamle og slidte, 
hvorfor de i en lang række tilfælde er blevet 
smidt ud. Adamski’s bøger genoptrykkes ikke. 

Udenlandske UFO-bøger er ikke særlig ud¬ 
bredte på bibliotekerne, viser undersøgelsen. 
2 af Gosta K. Rehn’s (svensk) bøger indtager 
en 7. og 8. plads, medens Hynek’s „The UFO 
Experience“ ligger på en 12. plads. Der bliver 
interessant at se, om SUFOI-oversættelsen af 
denne bog bliver udbredt på de danske bib¬ 
lioteker. 

Det er et interessant spørgsmål, om SUFOI 
bør foretage regelmæssige undersøgelser af 
bibliotekernes beholdninger af UFO-littera- 
tur. Jeg er af den opfattelse, at man ud fra 
1974-rapporten har fået et fyldestgørende bil¬ 
lede af UFO-situationen på bibliotekerne. Der 
vil næppe ske de helt store ændringer med 
hensyn til bogbestanden. Det er klart, at ældre 
UFO-bøger (f. eks. Keyhoe, Scully) efterhån¬ 
den vil glide ud af bibliotekernes hylder. Vi 
bør samtidig forsøge at danne os et billede af, 
hvorledes fremtiden på dette punkt vil forme 
sig. Vi må nok se i øjnene, at kun et fåtal af 
de bedste UFO-bøger, der i de kommende år 
udgives, vil blive indkøbt af bibliotekerne. 
Den økonomiske krise vil i betydeligt omfang 
gå ud over bibliotekerne, der ikke får lov til 
at købe bøger ind i tusindvis mere. Denne 
indskrænkning vil nok komme til at gå ud 
over bl. a. UFO-bøgerne, der stadig væk i 
mange bibliotekar-kredse betragtes som useri¬ 
øs og sensationspræget litteratur. 

Den 30-siders rapport, der er udarbejdet af 
SUFOI, egner sig som opslagsværk for den 
biblioteks-interesserede ufolog. Skulle De væ¬ 
re interesseret i Biblioteksundersøgelse 1974, 
bedes De bestille heftet på nedenstående 
adresse. Prisen for heftet er sat til 10 kr. 

SUFOVs Ekspedition, giro 9 11 77 25, 

Allan Stenaae, Rævebakken 4, 

Jyllinge, 4000 Roskilde. 

Torsten Dam-Jensen 

Llanca- 
sagen 2 de . 

En af APRO’s kontakter i Argentina, 
frk. Liria Jauregui, har foretaget en 
meget grundig undersøgelse af Llancas 
påstande og resultaterne af lægernes 
arbejde og forsøg med „sandhedsse¬ 
rum". Konklusionen er, at der kun er 
ringe eller slet ingen sandsynlighed for, 
at der er tale om svindel. De oplysnin¬ 
ger, der er bragt i APRO’s første arti¬ 
kel, (se UFO-NYT nr. 1/1975) er i det 
store og hele korrekte, og vi kan derfor 
gå videre til dem, som frk. Jauregui har 
fremskaffet: 

Mere om Bahia Blanca-sagen 

Bedømt ud fra det tidspunkt, da Llanca for¬ 
lod sit hjem og det tidspunkt, da han forlod 
Esso-stationen, fandt begivenheden forment¬ 
lig sted omkring kl. 01.15 den 28. oktober 
1973. Han blev fundet, da han tumlede rundt 
i nærheden af jernbaneterrænet i Bahia Blan- 
ca, og en bilist bragte ham til Det Spanske 
Hospital, hvor han blev indskrevet kl. 07.45. 
Han blev undersøgt af dr. Rosa Mabel Alta- 
parro, og hun konkluderede, at han udviste 
symptomerne på hukommelsestab. Han hav¬ 
de ingen papirer på sig, der kunne røbe no¬ 
get om hans identitet, og hans tilfælde blev 
derfor henvist til hospitalspolitiet. Dr. Ricar¬ 
do Julio Smirnoff „tog sagen“ og beordrede 
ham overført til Kommunehospitalet. Et hold 
læger, omfattende dr. Smirnoff, dr. Eladio 
Santos, hypnotisør, og dr. Eduardo Mata, 


psykolog, begyndte at arbejde med Llanca. 
De begyndte at stykke sammen, hvad der var 
sket med Llanca, men der manglede mange 
grundlæggende enkeltheder, og patienten 
vedblev at være træt og deprimeret. Man 
bad ham, om han ville lade sig udspørge un¬ 
der indflydelse af sodium pentothal („sand- 
hedsserum“), men han nægtede og bad om at 
måtte blive udskrevet, så han kunne komme 
hjem. 

Efter at Llanca var kommet hjem, blev 
han besøgt og udspurgt af Osvaldo Anabitar- 
te, der senere oplyste frk. Jauregui om, 
at Llanca havde fortalt ham, at selv om han 
havde ladet sig underkaste behandling af læ¬ 
gerne, hvilket havde fået ham til at genvinde 
hukommelsen om nogle af begivenhederne fra 
hans oplevelse, kunne han ikke blive der til 
yderligere behandling, fordi han måtte for¬ 
søge at holde på en hemmelighed, som han 
havde fået fra de „mærkelige/fremmede væ- 
sener“. 

Senere (vi har ingen bestemte datoer for 
dette, selv om vi ved, at Llanca blev udskre¬ 
vet fra hospitalet første gang fire eller fem 
dage efter indlæggelsen) vendte Llanca til¬ 
bage til dr. Mata for at få hjælp, da han 
havde lidt af mareridt og voldsomme angst¬ 
anfald. Dr. Mata, som har påtaget sig at væ¬ 
re leder af (undersøgelses)-gruppen, har op¬ 
lyst, at sagen på ingen måde er afsluttet; han 
håber på at få flere oplysninger i de kommen¬ 
de måneder. APRO’s forskningsleder, dr. 
Harder, og APRO’s leder L. J. Lorenzen, har 
forbindelse med lægeholdet, og når/hvis der 
kommer yderligere oplysninger, vil de blive 
offentliggjort. 

Foruden skriftlige erklæringer fra dr. Mata 
og dr. Altaparro fremsendte frk. Jauregui og¬ 
så en båndoptagelse af en af hypnose-sean¬ 
cerne. Følgende er uddrag fra båndet; det 

foregår selvfølgelig på spansk, og Llanca sva¬ 
rer lægerne med meget svag stemme: 

D.L.: „Nej, åh nej, De må ikke gøre mig 
i noget! Hvem er De? Hvad vil De? Tag last¬ 
bilen og sølvet (Llanca havde en betragtelig 
sum penge med sig), men gør mig ikke no- 
i get!“ (Vi formoder, han taler om det første 
møde, da de tre væsener nærmede sig ham, 
mens han skiftede hjul.) 

Dr.: „Hvem er det, Du ser, Dionisio?“ 
D.L.: „Dem; to mænd - og også en kvin¬ 
de . . “ 

Dr.: „Hvordan er de klædt?“ 

D.L.: „De har sølvfarvede dragter på, me¬ 
get tætsluttende, og støvler - og handsker.“ 
Dr.: „Hvilken farve har handskeme?“ 

D.L.: „Gule, gul-orange . . 

Dr.: „Taler de til dig?“ 


En af APRO’s tegnere , Norman Duke , har 
her givet sin opfattelse af Llancas møde med 
UFO-nauterne. 


D.L.: „Nej - jeg opfatter en summende 
lyd, som en bikube eller en dårligt indstillet 
radio.“ 

Dr. :„ Truede de dig?“ 

D.L.: „Nej - en af dem kom helt hen til 
mig; han tog min hånd, stak mig med et ap¬ 
parat . . .“ 

Dr.: „Gjorde det ondt?“ 

D.L.: „Nej..." 

Dr.: „Hvordan ser apparatet ud?“ 

D.L.: „Det ligner en elektrisk barberma¬ 
skine.“ 

Dr.: „Hvad gør de nu ved dig?“ 

D.L.: „De bærer mig, hvor bærer de mig 
hen? ... Jeg kommer op sammen med mæn- 
dene" 

Dr.: „Hvor kommer du hen? Kom du op 
ad trapperne ?“ 

D.L.: „Nej, via en lysstråle . . .“ 

Dr.: „Fortæl mig om alt det, du ser. 44 
D.L.: „Gulvet er som bly . . . sølvagtigt. . . 
der er kun ét vindue . . . rundt. . .“ 

Dr.: „Hvad ligner det, det du ser?“ 

D.L.: „En båd . . “ 

Dr.: „Beskriv for mig, hvad du ser.“ 

D.L.: „Der er mange apparater, mange, to 
billedskærme, på den ene ser man stjerner¬ 
ne . . .“ 

Dr.: „Taler de til dig?“ 

D.L.: „Radioen taler til mig.“ 

Dr.: „På hvilket sprog taler radioen?“ 

D.L.: „Jo, på kastillansk (spansk) . . .“ 

Dr.: „Hvad siger de til dig? 44 
D.L.: „At jeg ikke skal være bange ... at 
de er venner - at de har været her længe . . .“ 
Dr.: „Fortæller de dig, hvor de er fra? 44 
D.L.: „De siger det er deres hemmelig¬ 
hed . . .“ 

Dr.: „De har talt med andre mennesker her 
fra Jorden? 44 

D.L.: „Ja, siden år 1950.“ 

Dr.: „Hvad bestiller de?“ 

D.L.: „De ønsker at erfare, om vi kan leve 
i deres verden.“ 

Dr.: „Hvordan er det sted, hvor du befin¬ 
der dig?“ 

D.L.: „Oplyst . . . gult . . . det er ligesom 
et kraftigt lille rum (a strong box) . . .“ 

Dr.: „Hvad ser du på nu?“ 

D.L.: „Lighteren, de har den, den ligger 
oppe på et bord sammen med mit ur og min 
pakke cigaretter/ 4 

Dr.: „Fortsæt med at tale.“ 

D.L.: „Kvinden har en sort handske på. 
med nogle små negle (evt. søm) inde i hånd¬ 
fladen; hun kommer nærmere, hun vil til 
at . . .“ 

(På dette tidspunkt rører Llanca panden 
med hånden og forsøger at dække for venstre 
øjenlåg. Han kryber sammen som én, der 
mærker en smerte (kniben) og falder i en 
dyb dvaletilstand (letargi). Da han „vågner 


op“ igen, er hans næste ord:) 

D.L.: „Jeg falder, falder langsomt ned på 
en græsmark. De har fortalt mig, at de vil 
komme tilbage for at lede efter mig ... Jeg 
fryser, jeg går ud til vejen og begynder at gå 
langs med den . . . Hvem er jeg? . . . Hvem er 

jeg?“ 

(Han husker, at han, inden han går ud på 
vejen, har sovet på det sted, hvor han blev 
efterladt.) 

Dette er, hvad der indtil marts 1974 var 
blevet fremlagt af undersøgelsesresultater. 
Lægerne besluttede at lade Llanca få fred 
i nogen tid; i mellemtiden ville de undersøge 
hvordan de skulle kunne finde frem til de 
manglende oplysninger. Dr. Mata fremsatte 
følgende erklæring over for frk. Jauregui: 

„Vi skyr (egl. udelukker) intet middel for 
at kunne bevise, at Llanca ikke var inde i et 
UFO; på samme måde skyr vi intet middel 
for at kunne bevise, at han var inde i et. . . 
det, der er sikkert, konkret, er, at det med de 
metoder, der normalt er anvendelige inden 
for psykiatrien, såsom hypnose, er blevet på¬ 
vist, at han var inde i en flyvende tallerken, 
og hvad mere er, han beskriver det (den? 
o. a.). Ud over dette kommer, hvad han kan 
huske i sine klare stunder. (Dokumenterede 
(egl. sandfærdige) hændelser, som når han 
beskriver sin ankomst til Det Spanske Hospi¬ 
tal, de, der tog sig af ham (en kvindelig dok¬ 
tor og en meget udfrittende nonne osv.)). 
Når han, under de forskellige hypnose-„se- 
ancer“, henviser til de enkelte begivenheder, 
er det altid det samme, - det ændrer sig 
ikke.“ 

Hr. Llancas erklæring under penthotal-be- 
handlingen om, at han så til, mens et „kabel“ 
blev forbundet med en elektrisk højspæn¬ 
dingsledning, mens et andet blev sænket ned 
i en lille sø, har fået nogle til at regne med, 
at „skibet 44 tappede elektrisk kraft fra lednin¬ 
gerne og hentede vand fra søen. Det første 
bliver ikke bekræftet ved oplysninger fra Pro¬ 
vinsen Buenos Aires’ ministerium for offent¬ 
lige arbejder. Robert Enrique Femandez, 
elektroingeniør ved ministeriet, oplyste over 
for APRO, at der ikke havde været noget 

usædvanligt strømforbrug omkring de timer, 
hvorom frk. Jauregui havde forhørt sig. 

Derfor kan vi kun sige, indtil der er gen¬ 
nemført flere undersøgelser med hr. Llanca, 
at Bahia Blanca-tilfældet er gådefuldt, og at 
Llanca måske har flere oplysninger om sin 
oplevelse, oplysninger, der er blevet under¬ 
trykt, fortrængt i underbevidstheden. Dr. 
Mata sagde, at Llanca led af et „hukommel¬ 
sestab inde i hukommelsestabet", og Llanca 
selv fortalte Osvaldo Anabitarte, leder af, og 
Daniel Cavallaro, sekretær for, Centret for 


udforskning af ikke-jordiske fænomener, at 
han havde et budskab fra væseneme i far¬ 
tøjet, som han ikke kunne røbe, og at der - 
uanset, hvad jordiske videnskabsmænd end 
vil gøre - altid vil være et hul i erindringen, 
som dækker det tidsrum, hvor han var om 
bord i rumskibet. Den eneste yderligere op¬ 
lysning, Llanca afslørede under hypnose- og 
pentothal-behandlingerne var, at han var om 
bord i fartøjet i 40 til 45 minutter. 

APRO Bulletin , juli/august 19741 

IOKj. 


UFO flytter rundt med bil 


Den 15 .oktober 1973 tog den 47-årige mr. 
E. D. afsted fra sit hjem i en lille by i Penn- 
sylvania. Klokken var ca. 5.30 og han var på 
vej til sit arbejde, men få minutter senere 
havde han en oplevelse, som han vil huske 
resten af sit liv. 

Han var på vej op ad Crooked Mountain 
i 2. gear i sin noget alderstegne 1963 Pontiac 
og holdt omkring 25 km/timen. Netop som 
han nåede toppen af bjergvejen og havde 
flyttet foden over på bremsen for at holde 
igen ned ad den anden bjergside, så han et 
refleks fra noget lys på bilens køler. Samtidig 
var landskabet lige omkring ham badet i så 
stærkt lys, at han ikke kunne se lyskeglerne 
fra billygterne foran vognen. E. D. så frem 
og op gennem forruden men kunne ikke rig¬ 
tig se tingesten, der var over ham, så han rul¬ 
lede sidevinduet en halv snes cm ned. Her¬ 
efter var han i stand til at se objektet bedre. 
Det var på størrelse med et traktorhjul i en 
arms afstand(!) og omkring objektet rote¬ 
rede i retning mod uret to lysende bånd, med 
skiftevis røde, grønne og hvide lys. 

Indtil dette øjeblik havde E. D. kørt no¬ 
genlunde midt på vejen, lidt til højre for mid¬ 
ten, men nu begyndte bilen at dreje mod 
højre. E. D. prøvede at dreje rattet til ven¬ 
stre for at korrigere sin retning men kunne 
ikke, og bilen drejede fortsat mod højre. 


Mens dette stod på roterede objektets lys 
hurtigere og den summende lyd, der hidtil 
var kommet fra det og oprindelig lød som fra 
en elektrisk barbermaskine, blev kraftigere, 
ligesom også tonehøjden steg. Bilen fortsatte 
med at dreje indtil den havde drejet næsten 
helt rundt 180° og stoppede op mod et træ 
med det højre baghjul oppe på vejen og det 
venstre samt forhjulene ude i rabatten. E. D. 
havde været på vej mod syd, da han mødtes 
med objektet, men sluttede med at have næ¬ 
sen vendt mod nord, den retning, som han 
kom fra. 

Da bilen blev trukket mod højre i begyn¬ 
delsen trykkede E. D. hårdt på bremsen, men 
bilen fortsatte med at dreje. På et vist tids¬ 
punkt var han bange for, at han ville kom¬ 
me udenfor vejen og ud over bakkeskrånin¬ 
gen. Da objektet forlod skuepladsen efter at 
bilen var stoppet, steg det opad og forsvandt 
mod nord. Det blev først observeret i ca. 65° 
højde i syd og forsvandt i 80-85° højde i 
nordlig retning. Det havde øjensynlig fulgt 
E. D.s bil, på en eller anden måde drejet den 
rundt, og var så atter forsvundet i den ret¬ 
ning, som det var kommet fra. 

E. D. blev siddende i bilen ca. 10 minutter, 
da han følte sig både nervøs og svag. Kort 
tid efter at hans bil var stoppet kom en jæger 
forbi i en varevogn og stoppede for at spør- 

ge, om E. D. havde set det objekt, som han 
selv havde observeret. Jægeren fortalte, at 
han havde været lige ved at skyde mod et par 
dyr, da objektet kom henover. Dyrene var 
vendt om og havde forladt området. Han 
havde aldrig før set rådyr rende så hurtigt, 
og føjede til, at han også var på vej ud af 
området og ikke havde til hensigt at jage i 
Columbia Country mere. E. D. råbte til ham 
om at vente, så han kunne få hans navn, 
men jægeren fortsatte. Forsøg på at lokali¬ 
sere manden ved hjælp af annoncer er mis¬ 
lykkedes. 

E. D. fortalte endvidere, at han havde sit 
varmeapparat indstillet på „lav“ (han huske¬ 
de ikke hvordan temperaturen var den på¬ 
gældende nat) men det indre af bilen blev 
varmere, da han fik øje på objektets lys. Ef¬ 
ter at hans bil var blevet vendt rundt stod 
han ud og undersøgte dens overflade nøjere 
og opdagede herved, at både motorhjælm og 
tag var meget varme*) - så hede at han ikke 
kunne hvile hånden mod metallet. Bilen har 
dog ikke voldt ham nogen vanskeligheder ef¬ 
ter oplevelsen. 

I tiden efter sin oplevelse har E. D. flere 
gange haft ubehagelige drømme og under 
samtaler med undersøgeren fra APRO, har 
E. D. givet udtryk for flere gange, at „da jeg 
kom til mig selv“ var jeg nervøs, svag etc. 

E. D. har bedt om at måtte være anonym, 
og da der er mulighed for, at selve oplevelsen 
rummer et manglende tidsforløb (å la Betty 
Hiil tilfældet) og E. D. derfor evt. senere 
skal underkastes en hypnotisk regression,**) 
er det ønskeligt, at vidnet forbliver ugeneret 
til videre undersøgelser har fundet sted. 

Oversætt.: Fl. A. 

Kilde: APRO-bulletin maj-juni 1974. 


*) Her er en parallel til et par af de virk¬ 
ninger, politimanden Ewald Maarup 
Hansen beskrev fra sin observation ved 
Haderslev den 13. august 1970. (Se 
UFO-NYT nr. 5/1970, side 211) red. 

**) d.v.s. at vidnet ad hypnotisk vej bliver 
„bragt tilbage til tidspunktet for hæn¬ 
delsen. red. 


Landing med UFO-nauter 
i lowa, USA 

Den nedenstående beretning er indsamlet og 
undersøgt af en af APRO’s område-under¬ 
søgere, og beskriver mr. T’s møde med et lan¬ 
det UFO den 6. juni 1972. Vidnet, en 46- 
årig mand, ønskede ikke sit navn frem i for¬ 
bindelse med observationen, og var i det hele 
taget ret utilbøjelig til overhovedet at tale 
om oplevelsen. Dog kunne følgende referat af 
hændelsen fastlægges: 

Mr. T arbejdede den pågældende efter¬ 
middag ude på markerne (observationsområ¬ 
det er beliggende ude på landet i lowa), da 
hans opmærksomhed pludselig blev fanget af 
et lysglimt på himlen. I begyndelsen hæftede 
han sig ikke særligt ved det, idet han automa¬ 
tisk antog det for at stamme fra et fly. Han 
bed dog mærke i, at farven var sølvagtig og 
at tingen, der forårsagede glimtet var på vej 
i hans retning. 

Efterhånden som det kom nærmere var det 
tydeligt, at det drejede sig om et ret usæd¬ 
vanligt objekt. Det havde form som et æg og 
var nu på vej ned mod mr. T’s kornmark. 
Lige umiddelbart før selve landingen „vokse- 
de“ et landingsstel eller „ben“ ud af objektets 
bund, og det landede blødt på en mark ca. 
100 meter fra vidnet. En lem af en eller an¬ 
den slags åbnedes på siden af objektet, nær 
bunden, og dernæst kom der „nogle menne- 
sker“ ud. Med mr. T’s egne ord: „De vadede 
rundt i kornet“ i et stykke tid. Derefter vend¬ 
te de tilbage til objektet, og dette lettede at¬ 
ter. 

Ved starten skød en blå flamme ud fra ob¬ 
jektets bund og landingsbenene blev atter 
trukket ind. Der hørtes en svag brølen eller 
rumlen, da objektet skød op mod himlen, og 
kornet bevægede sig i det pågældende om¬ 
råde, som var det blevet ramt af en hvirvel¬ 
vind. 

Mr. T anslog „personerne^ til at være om¬ 
kring \/z meter høje, og de syntes at være 
iført en slags „flyverdragt^ i ét stykke. Vidnet 
kunne imidlertid ikke se særlig mange detail¬ 
ler på de 100 meters afstand, og han forsøgte 

ikke at komme nærmere hen til objektet. 

Mr. T forklarede yderligere, at objektet 
kastede en skygge, mens det stod på jorden, 
bevægede sig hurtigere end et jetfly, da han 
først så det, og satte farten ned, da det nær¬ 
mede sig jorden. Da det igen lettede, var 
det ude af syne i løbet af få sekunder. Der 
var intet afbrændt område, hvor det havde 
været landet, men vegetationen så ud som om 
den var blevet blæst flad af meget kraftige 
vindstød. Objektet ansloges til at være om¬ 
kring til 6 meter højt. 

De tegninger, som mr. T lavede af objek¬ 
tet, får én til at sammenligne det med det 
ægformede objekt, som betjent Lonnie Za- 
mora så lande i april 1964 ved Socorro, New 
Mexico. Dog er der øjensynlig den forskel, at 
mr. T’s objekt havde et landingsstel med tre 
ben, hvorimod Zamora så fire landingsben, 
som yderligere alle 4 efterlod aftryk i jorden 


(se også UFO-NYT nr. 1/1965). De små væ- 
seners størrelse og udseende viser ligeledes 
stor overensstemmelse med Zamoras beret¬ 
ning. 

Skønt mr. T sagde, at „nogle“ personer 
kom ud af fartøjet, synes der kun at have 
været tale om to personer, ifølge mr. T’s 
skitser. Det er kedeligt, at mr. T ikke kunne 
huske flere detailler, men da der er gået to år 
siden observationen er det trods alt heldigt, 
at han kunne huske så meget som han kunne. 

Observationen varede ca. 30 min., og mr. 
T forklarede at han var komplet lamslået 
ved oplevelsen, og han turde næppe tro sine 
egne øjne. Da det imidlertid gik op for ham 
at noget højst usædvanligt gik for sig lige 
foran ham, slap han ikke fænomenet med øj¬ 
nene et øjeblik. 

Oversætt.: Fl. A. 

Kilde: The APRO-bulletin, maj-juni 1974. 


Om liv i rummet... 


2. del 


af Flemming Ahrenkiel 


I sidste nummer bragte vi 1. del af Flemming Ahrenkiels artikel, som bl. a. omtalte 
en række astronomiske og biokemiske aspekter. Den sluttede med Carl Sagans me¬ 
get nedslående opfattelse af mulighederne for kontakt med intelligensvæsener fra 
andre solsystemer i vor mælkevej. 


Et par andre synspunkter: 

John Ball, en studerende ved Harvard i US A, 
har fremsat en teori, der gør muligheden for 
kontakt lige så dårlig. Han kalder sin hypo¬ 
tese for „ZOO-hypotesen“, og den går sim¬ 
pelthen ud på, at menneskene lever i en slags 
reservat, der passes og tilses af højerestående 
civilisationer. De søger at bevare et interes¬ 
sant miljø og en dertil knyttet menneskerace, 
men holder sig ellers diskret i baggrunden. 

Ball støtter sig til en slags parallel: men¬ 
nesket kan i dag skalte og valte med andet 
liv, som det passer det. Det gør vi måske ikke 
altid, men laver i stedet vildtreservater til 
både dyr og mennesker, så interessante arter 
og miljøer bevares. Hvorfor skulle andre, end¬ 
nu mere avancerede civilisationer ikke kunne 


finde på det samme - blot i meget større må¬ 
lestok? 

Teorien er sådan set ikke ny og revolutio¬ 
nerende. For de læsere, der kender til manden 
Charles Fort - manden der brugte et helt liv 
til at samle beretninger om mærkværdige, 
uforklarlige fænomener fra hele verden og ef¬ 
ter hvem denne type fænomener blev kaldt 
„Fortean phenomena“ - vil teorien, ZOO- 
hypotesen, være velkendt. Fort luftede den 
adskillige gange, bl. a. med ordene „We are 
property!“, på dansk nogenlunde udtrykt ved 
„Vi er andres ejendom!“ 

Sagan sammenligner os med de indfødte 
på et afsides sted, som „kommunikerer ved 
hjælp af løber og tromme, uvidende om det 
internationale radio- og telegrafinetværk, der 

findes over, omkring og gennem dem“. Ball 
mener, at vi blot er inventar i en Zoologisk 
have! 

For fuldstændighedens skyld skal til sidst 
blot nævnes, at Panspermia-teorien i Francis 
Crick og Leslie Orgel (to af verdens førende 
molekylærbiologer) atter har fået et par nu¬ 
tidige fortalere. 

Teorien blev i 1907 foreslået af den sven¬ 
ske kemiker Svante Arrhenius, og gik i kort¬ 
hed ud på, at jordisk liv ikke var opstået her 
på jorden. Han forestillede sig, at simple livs¬ 
former, mikroorganismer, kunne have drevet 
gennem verdensrummet, bevæget af lystryk¬ 
ket og fæstnet på og beskyttet af støvpartikler. 
Hvis de ved en tilfældighed landede på en 
planet med favorable livsbetingelser, „slog de 
rod“ der, startede deres videre vækst og der¬ 
med livet på den pågældende planet. 

De væsentligste indvendinger mod denne, 
tidligere teori har været, at man ikke har 
kunnet påvise nogle naturlige mekanismer, 
der kunne overføre liv fra ét solsystem til et 
andet, samt at overlevelseschancerne for dis¬ 
se livskim var uendelig små. 

Her bringer Crick og Orgel et nyt moment 
ind i sagen - de mener nemlig, at kimtrans¬ 
porten ikke er sket tilfældigt her til Jorden, 
men derimod bevidst er dirigeret hertil. De 
mener med andre ord, at livet her på Jorden 
er opstået ved, at en anden civilisation har 
afsendt et rumskib ladet med mikroorganis¬ 
mer hertil, og disse mikroorganismer i tidens 
løb bl. a. har udviklet sig til Homo sapiens. 

Crick og Orgel mener, at der er gode grun¬ 
de til, at andre civilisationer ville sende et 
sådant rumskib af sted, idet de fremlægger 
flere grunde til, at vi skulle kunne, og vil, 
gøre noget tilsvarende om få årtier. Deres 
teori kunne måske betegnes som „styret be- 
frugtning“ eller „Dirigeret panspermia" til 
forskel fra Arrhenius’ oprindelige teori. 

Fra et politisk-filosofisk synspunkt: 

Mange læsere vil ved at se denne overskrift 
sikkert studse og tænke, hvad pokker liv i 
verdensrummet og politik har med hinanden 
at gøre. Med denne overskrift mener jeg dog 
hverken partipolitik eller lignende form for 


begrænset, ideologisk opfattelse - men mere 
hele den samfundsopfattelse, der egentlig lig¬ 
ger til grund for og er en forudsætning for de 
tidligere nævnte teorier om liv i rummet. De 
nævnte teorier har alle den fejl, eller svaghed 
om man vil, at de projicerer vor egen opfat¬ 
telse af et samfunds virkemåde og facon at 
tænke og ræsonnere på ud på en hypotetisk, 
vor egen overlegen, civilisation i verdensrum¬ 
met. Man ganger vor egen teknologiske kun¬ 
nen og viden med f. eks. en faktor 100 for at 
kunne forestille sig den avancerede civilisa¬ 
tions evner - men denne civilisations hele 
åndelige habitus, kulturniveau og samfunds¬ 
struktur glemmer man, eller er ude af stand 
til at gøre tilsvarende avanceret. 

Sagan arbejder netop i sin hypotese med 
civilisationer, der har passeret det selvdestruk¬ 
tive punkt i deres udvikling. Destruktions¬ 
perioden er blevet heldigt overstået, eller og¬ 
så er samfundet gået til grunde - og det er 
netop denne periode vi er på vej ind i eller 
er midt i. Der må simpelt hen være en væ¬ 
sentlig forskel mellem den samfundsopfattel¬ 
se og økologiske bevidsthed, som i øjeblikket 
er dominerende her på Jorden og så den, 
der findes hos en meget fremskreden civilisa¬ 
tion. Vort samfund er baseret på en produk¬ 
tionsmåde, kaldet den kapitalistiske, der af 
naturen er både ekspansiv, imperialistisk og 
enormt råstofforbrugende - og det i et sy¬ 
stem, nemlig planeten Jorden, der økologisk 
og ressourcemæssigt er begrænset. Der kan 
derfor ikke opnås en økologisk balance under 
de nugældende betingelser. Vi kan ikke fort¬ 
sætte på lignende måde, og med den samme 
indstilling, og så regne med i næsten uændret 
tilstand at slippe gennem destruktionsperio¬ 
den og komme blandt de „overlevende" civili¬ 
sationer i Sagan’s forstand. Sagan overser i 
sit eksempel et afgørende træk ved Jorden i 
dag, nemlig den omfattende krise vi er inde 
i på grund af vor indstilling til tingene om¬ 
kring os - vor økologiske bevidsthed, eller 
mangel på samme. De fleste dommedagspro¬ 
fetier er enslydende på ét punkt, nemlig at 
skal vor verden overleve en evt. selvdestruk¬ 
tion - slippe helskindet gennem Sagan’s de¬ 
struktionsperiode - så må vi tage hele vort 

samfundssystem og -opfattelse op til en kraf¬ 
tig revision. 

En civilisation, der har overlevet faren for 
selvødelæggelse, kan simpelthen ikke være 
opbygget på de normer og idéer, som er 
grundlæggende for og præger vort samfund 
i dag. En sådan civilisation må nødvendigvis 
være præget af en helt anden samfundsop¬ 
fattelse, have et helt andet livssyn og kultur¬ 
mønster. 

Når Sagan derfor tager udgangspunkt i 
forskellige jordiske civilisationer eller disses 
repræsentanter og vurderer disse til ikke at 
kunne/gide kommunikere over alt for store 


Andromeda-stjernetågen er en selvstændig 
galakse ca. på størrelse med vores egen, mæl¬ 
kevejen. Set fra Jorden gennem et 48 tommer 
teleskop fremstår Andromeda som en flad, 
cirkelrund skive, der er drejet ca. 15 grader 
om sin akse. De 2 kraftige lyspletter henholds¬ 
vis oppe til højre for og lige under „ skiven cc 
er Andromedas to elliptiske „drabant-g al ak¬ 


teknologiske forskelle (hvis de var blandt de 
avancerede!) søger han at sandsynliggøre, at 
et lignende hovmod skulle gøre sig gældende 
på universalt plan. Dette mener han sig be- 

rettiget til, idet han fejlagtigt forudsætter, at 
den avancerede civilisations politiske indstil¬ 
ling er den samme, som den vi har her i dag. 
En måske lige så vigtig ting bag dette ræ¬ 
sonnement er, at han samtidig skaber den il¬ 
lusion, at vi med et uændret samfundssyn 
kan slippe helskindet gennem kriseperioden, 
og - stadig med samme samfundsstruktur og 
-politik - senere befinde os mellem de avan¬ 
cerede civilisationer. Dette må betegnes som 
værende mildest talt usandsynligt. 

BalPs teori bygger på den samme illusion 
eller myte, idet han jo ligeledes forudsætter, 
at højtudviklede samfund vil opføre sig og 
tænke som vi gør. Crick og Orgel bruger et 
lignende ræsonnement, nemlig en overførsel 
af et jordisk adfærdsmønster til ikke-jordiske 
civilisationer. I deres argumentation siger de, 
at vi kunne „befrugte" andre kloder med den 
teknik vi råder over i dag og dermed må an¬ 
dre også have kunnet gøre det, hvis de havde 
haft den tilsvarende teknologi. Som motiv for 
en sådan handling siger Crick og Orgel bl. a.: 
„Eftersom vi ikke ville opnå nogen direkte 
fordel ved et sådant projekt, ville det antage¬ 
ligt blive gennemført som en demonstration 
af teknologisk kunnen eller, mere sandsyn¬ 
ligt, gennem en eller anden form for missio¬ 
nær iver!" Det kunne vel diskuteres om en 
avanceret kultur, der havde destruktionsperi¬ 
oden langt bag sig, og dermed i forhold til 
os havde en helt anden samfundsopfattelse, 
ville vedkende sig en så egoistisk og menings¬ 
løs begrundelse for et sådant projekt. 

Man har måske ingen garanti for, at en 
avanceret, fremmed kultur ude i verdensrum¬ 
met altid vil handle ud fra de ifølge vor op¬ 
fattelse aller ædleste motiver, men derfor be¬ 
høver man nu heller ikke at tillægge dem de 
laveste og mest tåbelige bevæggrunde. 

Min UFO-ven fra Sirius .. 

At der findes liv derude i verdensrummet - 
et eller andet sted - er vel hævet over al 
tvivl. Er man interesseret i UFO’er og har 
studeret emnet i nogle år eller længere tror 
jeg ikke, at man kan have nogen tvivl om at 
intelligent liv findes udenfor vor egen jord, 
og at dette liv på en eller anden mystisk må¬ 


de netop har fundet frem til vor planet og 
futter rundt i vor atmosfære - disse prægtige 
væsener i deres vidunderlige maskiner! Hvem 
de så end er og hvad de så end er her efter. 

Men hvilken form for civilisation repræ¬ 
senterer de? Har vi overhovedet nogen chan¬ 
ce for at opnå en meningsfuld kontakt med 
dem? Kan vi overhovedet sætte os ind i de 
tanker, forestillinger og hensigter som en gi¬ 
ven, avanceret civilisation ville være udtryk 
for? En ting kunne tildels formindske dette 
dilemma i tilfælde af en kontakt, nemlig at 
den fremmede civilisation i kontakten med 
os anvendte en for dem håbløst antikveret me¬ 
tode til kommunikation, bogstavelig talt steg 
ned på vort niveau under selve kontakten - 
en ting der vel egentlig ikke kunne være et 
uoverstigeligt problem for dem. 

Men taget generelt har vi faktisk ikke gnist 
af mulighed for at fortolke eller forstå be¬ 
væggrundene og hensigterne hos en civilisa¬ 
tion, der f. eks. var 500-600 år længere frem¬ 
me end vi. Det er en form for indbildskhed 
eller naivitet at mene, at vi kan sætte os ind 
i, hvordan en fremmed civilisation vil tænke 
og handle - og da særligt at mene sig i stand 
til at gætte hvorfor de fremmede nu gør som 
de gør. Mulighederne ville dog nok være re¬ 
lativt bedre for en forståelse, hvis tidsforskel¬ 
len mellem dem og os kun beløb sig til f. eks. 
100 år - og hvis de så lignede os lidt, det 
ville jo ligesom gøre det hele lidt lettere!! 

Det er jo for øvrigt en problematik man 
som UFO-interesseret har inde på livet gang 
på gang. Hvor tit støder vi ikke på observa¬ 
tioner, hvor besætningen fra et UFO synes 
at udføre for os at se helt meningsløse ting - 
vi hører om UFO-nauter, der render rundt 
og samler småsten i en lille pose, der botani- 
serer eller forskrækker vore husdyr eller må¬ 
ske leger kispus med vore biler og flyvema¬ 
skiner. Hvor tit opfører UFO’erne og med 
dem deres UFO-nauter sig egentlig „fornuf¬ 
tigt" efter vor opfattelse af dette ord? Om 
adfærden er fornuftig efter „de andres" op¬ 
fattelse er vel ikke et tvivlsspørgsmål - eller 
er det? 

Alligevel søger man jo i hvert enkelt til¬ 
fælde at finde en årsag, et motiv til det, der 

foregår, uden tanke for at man måske ikke 
har en levende chance for at gætte, endsige 
forstå, hvad der går for sig. Bl. a. på dette 
grundlag, gætningens, kan det synes menings¬ 
løst, når UFO-erne og deres besætninger til¬ 
lægges „onde“ hensigter, sikkert med tanke 
på evt. invasion, erobring og undertrykkelse 
af Jordens befolkning, eller tillægges en eller 
anden form for „frelsermission“. Hvem ken¬ 
der ikke beretningerne om hr. Xoqam fra 
den fjerne planet Nirvana, der i samtale med 
hr. Andersen advarer denne mod fortsættelse 
af atomsprængningerne her på Jorden, om 
hr. Jørgensen, der adskillige gange har haft 
samtaler med sin ven Pxytz fra stjernen Siri- 
us. 

Man kan godt grine og gøre nar af sådanne 
kontaktberetninger om væsener fra andre sol¬ 
systemer - men disse beretninger stiller os 
faktisk i et ret alvorligt dilemma. De kunne 
være løgn og opspind alle til hobe, men ind 
i mellem støder vi på beretninger af denne 
art, der ikke uden videre lader sig affeje så 
let. Men hvorfor skulle en repræsentant for 
en fremmed, avanceret civilisation ulejlige 
sig med en, for mange af os at se, fuldkom¬ 
men meningsløs samtale med en vilkårlig hr. 
Jensen eller med en landmand i Argentina, 
der hverken kan læse eller skrive, endsige gø¬ 
re noget til at stoppe vore forsøg med atom¬ 
våben? Drives der gæk med os, føres vi bag 
lyset, hvad er den dybere sammenhæng i det 
mønster UFO-erne og deres besætninger vi¬ 
ser os - og er der overhovedet et begribeligt 
mønster? Enkelte mennesker mener at have 
alle patentløsningerne på bl. a. spørgsmål som 
disse. En hjemlig repræsentant for disse ud¬ 
taler jo bl. a. med største sindsro: „Der er in¬ 
gen UFO-gåde at løse ... Vi ved tilstrække¬ 
ligt til at have et klart billede af UFO-sa- 
gen . . . Mennesker som ikke har det er vild¬ 
ledte . . .“ Det må være en Guds gave at væ¬ 
re i besiddelse af et sådant klarsyn! 

Vi kender faktisk intet til UFO-ernes egent¬ 
lige bevæggrunde for at komme her. Det ville 
selvfølgelig være en ydmygelse for vor stolt¬ 
hed, hvis det engang viste sig, at de faktisk 
ikke betragtede os som intelligensvæsener, 
som ting det var værd at hæfte sig nærmere 
ved. 


Hvem af os finder vel på at veksle nogle 
dybsindige ord med den hare vi tilfældigvis 
skræmmer op, når vi krydser over en mark 
under en spadseretur! 

Med hensyn til evt. kontakt med UFO- 
erne og deres besætninger kan vi kun håbe 
på, at de rent udviklingsmæssigt kun er år¬ 
tier forud for os, så en meningsfyldt kontakt 
ligger inden for mulighedernes grænser. Men 
det er vel også ud fra denne stiltiende op¬ 
fattelse, at de fleste UFO-loger arbejder. 

Er tidsforskellen i størrelsesordenen århun¬ 
dreder, er vores muligheder for forståelse og 
kontakt sikkert forsvindende. 

Fl. Ahrenkiel 

VIDENSKAB OG RUMFART: 

Søgen efter ikke-jordiske civilisationer 


Sovjetiske og amerikanske videnskabsmænd 
mødtes ved Byurakan Astrofysiske Observa¬ 
torium i Armenien fra den 6. til den 11. sep¬ 
tember 1971 for at diskutere mulighederne 
for at komme i forbindelse med ikke-jordiske 
civilisationer. Konferencen var arrangeret af 
det sovjetiske videnskabelige akademi i sam¬ 
arbejde med det amerikanske videnskabelige 
akademi, og videnskabsmænd fra andre lan¬ 
de blev desuden inviteret med. 

„De i de senere år opnåede fremskridt in¬ 
den for astronomi, kommunikations-teknologi 
og -datalogi har skabt tekniske muligheder 
for at opnå kontakt med andre civilisationer, 
hvis disse eksisterer/ 4 sagde den kendte sovjet¬ 
iske astronom Victor Ambartsumyan, da han 
talte på et pressemøde ved slutningen af kon¬ 
ferencen. 

„Den kendsgerning, at dette møde er ble¬ 
vet overværet af fremragende specialister in¬ 
den for forskellige områder af videnskaben 
viser, at spørgsmålet om ikke-jordiske væse¬ 
ner har antaget en meget aktuel betydning, 
set fra en videnskabsmands synspunkt/ 4 fort¬ 
satte akademimedlemmet Ambartsumyan, for¬ 
manden for „International Council of Scien- 
tific Unions 44 . (De videnskabelige sammen¬ 
slutningers internationale råd.) 

„Det har vist sig at være umuligt at kom¬ 
me med overbevisende argumenter, der kan 
modbevise sandsynligheden for, at der uden 
for vores planet i princippet kan eksistere en 
højtudviklet civilisation. 44 

Som svar på nogle spørgsmål sagde Victor 
Ambartsumyan: „Der må virkelig være man¬ 
ge planeter - deriblandt planeter med gun¬ 
stige vilkår for udviklingen af liv og i nogle 
tilfælde beboet af stærkt fremskredne civilisa¬ 
tioner - der kredser rundt om de tusindvis af 
millioner af stjerner, der findes i vor galakse. 

Hvorom alting er, vil dette spørgsmål blive 
afgjort ved hjælp af bekostelig forskning, der 
strækker sig over lang tid 44 . 

Han bekendtgjorde, at kongressen havde 
debatteret et fremtidigt forskningsprogram, 


som måske ville få til følge, at kontakt blev 
oprettet med ikke-jordiske væsener. 

Kongressen var meget interesseret i et ind¬ 
læg, der blev læst af den sovjetiske radio-fysi¬ 
ker Vsevolod Troitsky, og som handlede om 
forskellige observationer, som var foretaget i 
løbet af de tre foregående år. 

I denne periode var der blevet observeret 
en række stjerner, der minder om vor egen 
Sol; dette skete ved hjælp af udstyr, der ar¬ 
bejdede på decimeter- og centimeter-bølge¬ 
længderne. Videnskabsmændene havde lyttet 
efter kraftige udladninger af stråling, som 
kunne tyde på ikke-jordiske væseners „astro¬ 
nomi-videnskabelige 44 virksomhed. 

Kongressen diskuterede vanskeligheden ved 
at opdage planeter omkring de nærmeste 
stjerner. Man mente, at det kunne lade sig 
gøre ved hjælp af de nyere eksisterende tele¬ 
skoper, der arbejder på det infrarøde bølge¬ 
område. 

Der var også mulighed for at opdage pla¬ 
netsystemer ved at iagttage uregelmæssighe¬ 
der i stjernernes bevægelser forårsaget af ikke 
synlige planeter. Et forsøg af denne art var 
allerede faldet heldigt ud, idet man havde 
opdaget et planetsystem bestående af i hvert 
fald 2 eller 3 planeter omkring Barnards 
stjerne. 

Et af de værdifulde resultater, der blev 
nået ved Sovjet-USA-konferencen var ifølge 
deltagerne, at man havde fået et fælles syn på 
flere af de grundlæggende sider af kommuni¬ 
kationsproblemet. Det blev fremhævet, at hvis 
man opdagede ikke-jordiske civilisationer, 
kunne dette få en kolossal virkning på menne¬ 
skets videnskabelige og tekniske muligheder 
og have en gunstig virkning på dets fremtid. 

Deltagerne i kongressen mener, at det på 
nuværende tidspunkt er klogt at drøfte og 
samarbejde om visse arbejdsprogrammer og 
at have en bred udveksling af videnskabelige 
resultater. Kongressen blev gjort bekendt med 
et amerikansk program, der byggede på for¬ 
modningen om, at det var nødvendigt at have 

gigantiske systemer, der arbejdede på mikro¬ 
bølgefrekvenser, hvis man ville have kontakt 
med teknisk udviklede væsener på fjerne klo¬ 
der. 

Mange af de tilstedeværende videnskabs- 
mænd mente ikke, at dette var den bedste 
måde at løse problemet på, selv om de var 
enige om, at forskning inden for mikro-bølge 
frekvenserne tegnede lovende. 

Professor Minski fra Massachusetts tekno¬ 
logiske institut fortalte, at kontakt med en 
ikke-jordisk civilisation ville betyde kommu¬ 
nikation med et meget intellektuelt maskine¬ 
præget samfund. Dette betød, at vi ikke bare 
skulle udsende pulserende signaler, men også 
specielle programmer beregnet til ikke-jordi¬ 
ske computere, såvel som TV-billeder af com¬ 
puterkredsløb. 


Den sidste kongresdag blev der lavet udkast 
til menneskets første program for eftersøgning 
af intelligente rumvæsener og kommunikation 
med disse. 

Som kommentar til kongressen fortæller 
bladet Izvestia, at fremragende astrofysikere, 
radio-astronomikere, teoretiske fysikere og 
biologer rejste til Byurakan fra USA, Storbri¬ 
tannien og flere andre lande, såvel som fra 
forskellige dele af Sovjetunionen. Antropolo¬ 
ger, historikere, sociologer og arkæologer tog 
også aktivt del i diskussionerne. Det at kom¬ 
munikere med ikke-jordiske befolkninger, 
kræver en så stor indsats, at man må sam¬ 
arbejde indenfor de mest forskellige viden¬ 
skaber. 

SPACEFLIGHT, VOL. 13, 1971 , 
v / Carsten Milling. 



Th.: Et æl¬ 
dre billede 
af den rus¬ 
siske astro¬ 
fysiker I. S . 
Shklovsky. 



Her ses til venstre en del af 
det astrofysiske Byurakan- 
observatorium. Manden til 
højre er dets leder, Victor 
Ambartsumyan. 


CETI- SPØRGESKEMA 


Da man i august måned 1971 forberedte 
Ceti-71 Konferencen, der blev afholdt i Ar¬ 
menien, USSR ,sendte den organiserende ko¬ 
mité et spørgeskema ud til en række frem¬ 
trædende videnskabsmænd. Dette er svarene 
fra nogle sovjetiske specialister:* 

/. Hvad forstår De ved en ikke-jordisk civi¬ 
lisation? 


*) Sammendrag oversat fra „Zemlya I Vse- 
lennays“ 1972, 


L. M. Gindilis: Et sammensat, højt udvik¬ 
let system, i stand til at udføre viljebestem¬ 
te handlinger og holde sig underrettet om, 
hvad der sker i den ydre verden samt i dens 
egen verden, d.v.s. i stand til at tænke ab¬ 
strakt. 

S. A. Kaplan: Ethvert system, der kan sen¬ 
de fornuftige meddelelser uden for dets 
eget system. 

V. G. Kurt: Et samfund af tænkende indi¬ 
vider, som har udviklet en vis mængde tek- 

nisk kunnen/udstyr (d.v.s. maskiner til 
fremdrift og måder at opbevare og udsen¬ 
de data på). 

I. A. Novikov: Et højt udviklet system (en 
„maskine" i det kybernetiske system), der 
er sig dets omgivelser aktivt bevidst, i stand 
til abstrakt tænkning, der er på lige fod 
med, eller mere udviklet end den af men¬ 
nesket udviklede. 

I. S. Shklovsky: Noget lignende den jordi¬ 
ske civilisation, men ikke nødvendigvis ens 
i skikkelse. Den er dog nået til et helt andet 
teknologisk og videnskabeligt stadium. 

F. A. Tsit sin: Et samfund af kommunike¬ 
rende og samarbejdende væsener, som er 
interesserede i andre lignende samfund. 

2. Findes der en civilisation uden for Jorden? 
E. A. Dibay: Vores kultur er ikke noget ene¬ 
stående, men jeg tror, at der kun er få an¬ 
dre. 

L. M. Gindilis: Det er en hypotese, men for 
mig en meget sandsynlig hypotese. Jeg tror 
ikke, at vores civilisation er noget eneståen¬ 
de, men måske er den et sjældent fænomen. 
W. L. Ginzburg: Jeg synes ikke, der er no¬ 
gen grund til at tvivle på muligheden af, 
at der eksisterer andre civilisationer end 
vores, men det vil måske vise sig, at der 
ikke er andre civilisationer i vor galakse. 

N. S. Kar dashev: Jeg tror, der er mange 
andre civilisationer i universet. 

S. B. PikeVner: Jeg mener ikke, at vores 
kultur er den eneste i denne galakse, især 
ikke, hvis det er sandt at grundlæggende 
organiske bestanddele findes i interplaneta- 
risk støv. 

I. S. Shklovsky: Jeg anser det for meget 
tænkeligt, at vores civilisation er den eneste 
af sin slags i den synlige del af universet. 

3. Tror De, det er muligt at få kontakt med 
ikke-jordiske civilisationer? 

V. A. Ambartsumyan: Jeg ser ingen grund 
til, at det ikke skulle kunne lade sig gøre. 
S. A. Kaplan: Jeg tror, det er muligt; jeg 
kan ikke få øje på nogle fysiske, tekniske 
eller „sproglige" problemer. 

N. S. Kar dashev: Der er intet, der begræn¬ 


ser kontaktmulighederne. Til at begynde 
med, burde man prøve med elektromagne¬ 
tiske bølger. 

N. T. Petrovich: Jeg mener at kontakt er 
mulig, da de fysiske love er ens overalt i 
universet, og ligeså lovene, der gælder for 
udvikling af levende stof. 

/. S. Shklovsky: Jeg betragter kontakt som 
mulig, men meget vanskeligere, end man 
antager for øjeblikket. 

V. S. Troitsky: Det er muligt at opnå kon¬ 
takt, sandsynligvis ved hjælp af elektromag¬ 
netiske bølger. 

4. Vil det principielt være muligt at forstå 
den information, der er indeholdt i ikke- 
jordiske signaler? 

V. A. Ambartsumyan: Principielt skulle 
det være muligt at meddele logiske og ma¬ 
tematiske sammenhænge mellem forskelli¬ 
ge størrelser, men vanskeligheder i fortolk¬ 
ningerne kan godt opstå. 

E. A. Dibay: Jeg mener, at historien har 
bevist, at videnskaben kan tyde en hvil¬ 
ken som helst information.**) 

B. N. Panovkin: Det er i princippet umu¬ 
ligt at udskille det oplysende indhold i sig¬ 
naler fra andre solsystemer. 

S. B. PikeVner: Tolkning af signalerne er 
sandsynligvis meget indviklet, men skulle 
principielt være mulig i en vis grad. 

B. V . Sukhotin: Begrebsforskelle giver kun 
vanskeligheder ved korte budskaber, men 
ikke mht. generelle begreber. Man kan 
derfor være optimistisk med hensyn til 
tolkning af ikke-jordiske signaler. 

5. Hvilke metoder kræves for en eftersøgning 
efter ikke-jordiske signaler? Kan alminde¬ 
lige astronomiske og radioastronomiske ob¬ 
servationer være tilstrækkelige? 


**J Dette er da vist ikke helt korrekt. Med 
mindre det er klaret inden for det sidste 
par måneder, er der i hvert fald et par 
sprog, f. eks. Påskeøens billedskrift og 
Mayaernes knudeskrift, der endnu ikke 
er „oversat^. red. 

V. A. Ambartsumyan: En eftersøgning er 
tidsspilde før vi kan forudsige arten af sig¬ 
nalerne. Hvis der findes rimelige, teoreti¬ 
ske ideer, kan og bør man risikere en ef¬ 
tersøgning. En udvidelse af radioastrono¬ 
miske observationer af naturlige signaler 
kunne lede til en tilfældig opdagelse af 
kunstigt frembragte signaler. 

V. L. Ginzburg: Et internationalt forsøg i 
stor skala burde startes til denne eftersøg¬ 
ning og på en sådan måde, at den radio¬ 
astronomiske videnskab - selv hvis man 
ikke opdagede sådanne signaler - kunne 
drage nytte af oprettelsen af store, ene¬ 
stående radioteleskoper. 

N. T . Petrovich: En vis udvidelse af allere¬ 
de eksisterende radioastronomiske facilite¬ 
ter, anvendt konstant over lange perioder, 
skulle være i stand til at udføre efterforsk¬ 
ningsprogrammet. Det optimale bølge¬ 
længdeområde under atmosfærens dyne 
er øjensynlig i intervallet 3 til 30 cm. 

S. B. PikeVner: Sandsynligheden for at fin¬ 
de sådanne signaler er lille. 

V. S. Troitsky: Almindelige radioastrono¬ 
miske processer, metoder og udstyr er util¬ 
strækkelige til dette formål. Der bør an¬ 
vendes specielle observationsprogrammer 
og specielt udstyr. 

6. I hvilke retninger bør studiet af ikke-jor- 
diske civilisationer gå? 

L. M. Gindilis: Konstant aflytning med 
tre stationer, placeret med lige store mel¬ 
lemrum langs Ækvator, med faste anten¬ 
ner, der kun har begrænset retningsva¬ 
riation og som er forsynet med udstyr til 
amplitude, frekvens- og faseanalyser. 
Konstant eftersøgning med store antenner 
af 100-1000 passende stjerner, også An- 
dromeda-tågen og galaxer i vort nabo¬ 
lag. Eftersøgning af signaler fra Lagrange- 
områderne i månebanen. 

N. S. Kardashev: Fastlæggelse af det op¬ 
timale bølgelængde-område for signaler. 
Skabelse af et net til konstant aflytning 
efter signaler i millimeter-, centimeter- og 
decimeter-området. Undersøgelse af ra¬ 
dio- og røntgenstråle udsendelser fra om¬ 


kring 100 sol-lignende stjerner. 

N. /. Petrovich: Simulering på to kompu- 
tere af kontakten mellem to civilisationer, 
forbundet af et medium svarende til det 
interstellare rum, og herved undersøge 
hvilke signaler der giver mening. 

Eller byg en modtager med ultrabred 
båndbredde (op til hundreder af Giga- 
hertz), da ikke-jordiske civilisationer mu¬ 
ligvis anvender ultrakorte pulser. 

A. D. S akhar ov: Vi må videreudvikle vort 
udstyr og vor viden. Vi har måske endnu 
ikke nået den grad af viden, med hensyn 
til signaludsendelser, som en fremmed ci¬ 
vilisation kunne forvente. Vi må øge føl¬ 
somheden (og dermed omkostningerne) 
af instrumenterne og udvide metoderne. 
Planerne med henblik på afsendelse af 
signaler herfra er også vigtige - nogle er 
nået frem til praktisk anvendelse. 

V. S. Troitsky: Hvis vi ønsker at søge 
efter signaler, må vi undersøge udstrålin¬ 
gerne fra de nærmeste stjerner i op til af¬ 
stande på 1000 lysår. Hvis vi tænker på 
det rent almene problem, må vi også tage 
levetiden for en teknisk civilisation med 
i betragtningerne. 

I. S. Shklovsky: En alvorlig teoretisk ana¬ 
lyse af problemet med dets filosofiske, bio¬ 
logiske, fremtidsmæssige og andre aspekter 
er bydende nødvendig. Dernæst må vi ud¬ 
vikle specielt udstyr og et observationspro¬ 
gram. Problemet med at tyde et signal 
overhovedet er en anden vanskelighed. 

7. Hvad er de mulige konsekvenser af en kon¬ 
takt? 

V. A. Ambartsumyan: Det ville jo ikke 
starte som et lyn fra en klar himmel, men 
i den fjerne fremtid ville en sådan kon¬ 
takt få en enorm effekt på menneskeligt 
samfundsliv. 

V . L. Ginzburg: Mulige skadelige konse¬ 
kvenser synes for mig at være for fan¬ 
tastisk. En hvilken som helst anden effekt 
ville afhænge af afstand, dvs. signalernes 
rejsetid. 

SPACEFLIGHT, april 1973, 
v/ Carsten Milling og Fl. Ahrenkiel. 

Kun få styringsmuligheder 
i Soyuz-fartøjet 


Sovjetunionen har frigivet en del detailler 
vedrørende konstruktionen af deres rumfar¬ 
tøjer af typen Soyuz, der har været anvendt 
til bemandede flyvninger siden april 1967. 
Oplysningerne viser, at dette fartøj ikke er 
meget mere end en „ubemandet satellit“ med 
mennesker ombord, idet kosmonauterne kun 
har minimalt herredømme over fartøjets ma¬ 
nøvrer og kun få muligheder for at gribe ind 
i kontrollen, hvis der skulle opstå problemer. 

Soyuz-systemerne, hovedsageligt svarende 
til niveauet i de amerikanske Mercury og 
Gemini fartøjer, kan slet ikke sammenlignes 
med den kompleksitet, der findes i systemerne 
i Apollo kommando- og servicemodulerne. På 
enkelte områder er Soyuz’ muligheder mindre 
end for Mercury-fartøjerne, som de ameri¬ 
kanske astronauter anvendte for næsten 13 år 
siden. Dette er måske en af forklaringerne på, 
hvorfor russerne aldrig fik sendt en bemandet 
kapsel ned på Månen eller fik realiseret kon¬ 
struktionen af deres rumstation. 

Opsendelsen af kosmonauterne i Soyuz vi¬ 
ser den grad af kontrol, som piloterne har 
over deres fartøjs funktioner under de fleste 
operationer. Piloterne har kun få eller ingen 
pligter i forbindelse med affyringen. Alle de 
kommando- og kontrolaktiviteter, som kosmo¬ 
nauterne har indflydelse på, udføres fra Soy¬ 
uz returmodulet. 

Rumfartøjet indeholder ingen indikatorer 
for startraketten eller muligheder for at styre 
denne. Kosmonauterne kan blot sidde med 
hænderne i lommen under starten. I modsæt¬ 
ning hertil havde USA’s astronauter mulighed 
for, ved både Saturn 5 og Saturn IB start¬ 
raketterne, at dirigere deres fartøj ind i om¬ 
løbsbanen, efter at første trin var skudt af. 
Soyuz besætningerne har ikke muligheder for 
kontrol over en evt. afbrydelse af startproce¬ 
duren, da alle aflysningsfunktioner udføres 
automatisk eller fra jordkontrollen. I tilfælde 
af en afbrydelse af missionen vil kapslens af¬ 


skærmning og nedstigningsmodulets adskillel¬ 
se fra kredsløbs- og servicemodulet ligeledes 
være under automatisk kontrol. 

Fremgangsmåden i USA er på den anden 
side baseret på, at astronauterne selv skal 
være i stand til at afbryde missionen, lige fra 
selve nedtællingsfasen og under selve opsen¬ 
delsen. En sådan afbrydelse vil ikke ske, med¬ 
mindre både besætning og jordkontrol mod¬ 
tager mindst to tegn på, at noget i startraket¬ 
ten eller i selve fartøjet ikke fungerer, som 
det skal. 

Soyuz’ primære styrings- og orienterings¬ 
system omfatter ion-, horisont-, infrarøde og 
sol-sensorer, som indsamler data til automa¬ 
tisk positionsbestemmelse. Det automatiske 
system betragtes som hovedkontrolmetoden i 
rumfartøjets positionsbestemmelse, og anses 
for at svare til det system, der blev anvendt 
ombord på mange af de ubemandede rumfar¬ 
tøjer. Det anvender ikke nogen avanceret 
komputer til bestemmelse af positionen. 

Soyuz er forsynet med et gyrosystem, men 
russerne betragter kun anvendelsen af gyroer- 
ne som en sekundær metode til orientering ef¬ 
ter horisonten og andre ydre sensorer. 

Gyrosystemet i Soyuz-fartøjerne er ikke helt 
forstået af de vestlige eksperter, men man 
antager, at de forsyner fartøjet med en slags 
kunstigt referencesystem. Efter vestlig opfat¬ 
telse vil et sådant system ikke kunne forsyne 
et rumfartøj med et referencesystem, men vil¬ 
le nærmere involvere en frit-roterende gyro, 
som måler vinkelforskydninger, ved at få far¬ 
tøjet til at rotere om den. 

I Soyuz-systemet aktiveres gyro’en lige før 
en banemanøvre og afbrydes når manøvren er 
overstået, for at spare på den elektriske strøm. 
Man mener, at et sådant gyro-system kun kan 
angive samlede, totale ændringer i positionen, 
da dets konstruktion ikke altid tillader bereg¬ 
ninger af, hvornår og hvor manøvren påbe¬ 
gyndtes og afsluttedes. Konstruktionen kan 

Snit gennem l åndings mod ulet viser Soyuz- 
kabinens enkle opbygning. A. lommelygte, B. 
højttaler, D. radiokontroller, H. Højre kom¬ 
mando sekvens-panel, I. TV-apparat, J. ho¬ 
vedinstrumentpanel, K. periskop, O. vindue. 
Rumfartøjet er afbildet i flyvestilling med 
periskopet pegende mod jorden. 


ikke give nogen inerti-referencer, da systemet 
afbrydes og så senere startes op igen. Det kan 
kun give referencer til dets sidstkendte posi¬ 
tion. 

Skønt russerne fortsat ønsker at kalde gyro- 
enheden for deres reference-platform, kan et 
sådant gyro-begreb ikke passes sammen med 
nogen typisk metode, såsom referering til 
stjernepositioner. 

En visning af det russiske fartøjs orientering 
findes bogstavelig talt ikke. Kosmonauterne 
har ikke noget svarende til det amerikanske 
„8-kugle“-positionsvisningsapparat i fartøjet, 
eller markeringer af den hastighed, hvormed 
drejninger, hældninger eller rullemanøvrer 
foretages, selvom sådanne informationer kun¬ 
ne tilføres piloterne ved simpelthen at mon¬ 
tere indikatorer på gyrosystemet, som kon¬ 
stant kunne give sådanne oplysninger. 


Positionsreferencer, tilgængelige for kosmo¬ 
nauterne, kan kun opnås ved anvendelse af 
rumfartøjets enkle periskop, der stikker ud fra 
Soyuz’ landingsmodul. 

Periskopet anvender to optiske systemer, 
det ene, som ser gennem periskopet vertikalt, 
og det andet, som ser horisonten rundt. Begge 
optiske arrangementer kan anvendes af kos¬ 
monauterne, når de betragter det cirkulære 
periskopfelt inde fra kapslen. Når kosmonau¬ 
ten anvender periskopet, ser han på en skærm, 
ca. 15 cm i diameter, hvorpå der er indtegnet 
et net af linier. Denne skærm giver oplysnin¬ 
ger om fartøjets drejning. Hvis piloten ser, at 
jordens bevægelsesmønster er alt andet end 
parallelt med skærmlinierne i flyveretningen, 
kan han beregne fartøjets drejningsgrad, ved 
hjælp af et nummersystem rundt langs skær¬ 
mens kant. Hældninger og rulninger bestem¬ 
mes ved hjælp af det 360° horisontale optiske 
system i periskopet. Om natten, eller når pe¬ 
riskopet peger direkte væk fra jorden, er in¬ 
strumentet værdiløst. 

Soyuz-fartøjerne rummer ingen muligheder 
for vekselvirkning mellem besætning og fartøj, 
sådan som tilfældet er ved de amerikanske 
fartøjer, hvor Apollo digital-komputeren til¬ 
lader en direkte kommunikation mellem pilo¬ 
ter og rumfartøjets styrings- og kontrolsyste¬ 
mer. 

Næsten alle operationer i de russiske far¬ 
tøjer sker via to forud programmerede se- 
kvenskomputere, som rent praktisk ikke kan 
ændres af jordkontrollen eller af de ombord¬ 
værende kosmonauter. Komputerne er enkle 
apparater, anbragt på den ene eller anden 
side af kosmonauterne. Hvert apparat inde¬ 
holder forudprogrammerede instrukser, som 
kan aktiveres fra jordkontrollen eller af kos¬ 
monauterne. De proceduremæssige instruktio¬ 
ner i disse enheder kan variere fra en total 
automatisk styret landing til en så enkel funk¬ 
tion, som at starte blæseren for køling i far¬ 
tøjets kabine. 

Kosmonauterne føder faktisk ingen kom¬ 
mandoer ind, men starter kun de kommando¬ 
sekvenser, der allerede er til stede i kompute- 
ren. 

Sekvenskomputeren kan til en vis grad føres 

a jour fra jorden, idet den tid en vis opera¬ 
tion skal vare, f. eks. brændtiden for en mo¬ 
tor, kan ændres. Kosmonauterne i rummet 
kan derimod ikke foretage sådanne tidsmæs¬ 
sige ændringer for deres eget fartøjs operatio¬ 
ner. Panelet for komputeren har ca. 15 lys¬ 
taster, på hvilke er beskrevet, hvilken opera¬ 
tionssekvens, der det pågældende øjeblik er 
aktiveret. Ved siden af hver lystast på panelet 
findes en kontakt, der giver piloterne mulig¬ 
hed for at aktivere eller afbryde sekvensen på 
forskellige tidspunkter. 

På det lille hovedkontrolpanel i Soyuz, og 
adskilt fra sekvenskomputerne, findes en 
automatisk checkliste, hvor en pil bevæger sig 
ned langs den planlagte manøvres punkter, 
efterhånden som disse udføres. Hvis de en¬ 
kelte funktioner sker korrekt, lyser en lille 
grøn lampe ved den pågældende funktion. 
Denne enhed er en slags automatisk check¬ 
liste, der viser hvorledes automatikken arbej¬ 
der sig gennem de forskellige punkter i pla¬ 
nen. 

Den overvældende grad i hvilken sekvens- 
komputeren styrer Soyuz’ flyvning, tillader 
faktisk, at fartøjet kan udføre sine opgaver 
som ubemandet. Når fartøjet er bemandet, er 
besætningen faktisk kun med som passagerer, 
i det mindste hvad angår styring og kontrol 
af fartøjet. De begrænsede kontrolmuligheder 
skyldes, at russerne ikke integrerede menne¬ 
sket som en del af fartøjet fra begyndelsen, 
hvilket skete i USA. 

Håndkontroller tillader dog kosmonauterne 
manuelt at styre fartøjets stilling og bevægelse 
fremad. Måden dette sker på, er dog væsent¬ 
lig forskellig fra den amerikanske. Apolio og 
Gemini piloterne havde adskillige manuelle 
kontrolmuligheder, som de kunne vælge imel¬ 
lem, f. eks. styring af acceleration og hastig¬ 
hed. Sådanne muligheder er ikke til stede i 
de russiske rumfartøjer, der ikke kan ændre 
deres grundmanøvres hastighed, eller selve 
proceduren. 

Mangel på brændstof til manøvrering og 
fravær af effektive positionsreferencer be¬ 
grænser mulighederne for Soyuz-fartøjerne. 
Kun de vigtigste manøvrer i rummet er der 
råd til. 


Så godt som alle forbrændinger af fartøjets 
raketter må ske, mens fartøjet er orienteret 
horisontalt i forhold til jorden, på grund af 
fartøjets ringe, automatiske sensorer, og på 
grund af de begrænsede muligheder for ori¬ 
entering, som fartøjets periskop byder på. 

Mens raketterne er i gang kan de russiske 
kosmonauter faktisk ikke gøre andet end at 
følge brændetiden på deres stopur og afgøre, 
om de bevæger sig fremad eller baglæns, 
samt vente på meddelelse fra jordkontrollen 
om, hvordan manøvren forløb. 

Reaktionskontrolsystemets (RCS) motorer 
er i Soyuz alle anbragt bagtil på servicemodu¬ 
let, undtagen en RCS på landingsmodulet, 
der anvendes under genindtræden i atmosfæ¬ 
ren. Set med vestlige øjne medfører dette ar¬ 
rangement alvorlige dynamiske problemer. 

Kontrol- og isoleringsmuligheder af RCS- 
enhederne fra rumfartøjet er yderst begræn¬ 
sede efter amerikansk standard. I Soyuz findes 
der bogstavelig talt ingen metode, hvorpå de 
enkelte raketter kan dirigeres. Afbrydelser af 
de enkelte raketter kan øjensynlig ikke fore¬ 
tages, modsat tilfældet i Apollo-fartøjeme. 

Hvis en 10-kg’s RCS vedblev med at bræn¬ 
de ud over den planlagte tid, kunne situatio¬ 
nen blive ret alvorlig, hvis den eneste måde 
at ophæve den hermed opnåede hastighed, 
var at anvende Soyuz’ raketter å 1 kg’s tryk. 
Endelig er der også elektriske isolationsproble¬ 
mer forbundet med RCS-systemet, problemer 
der heller ikke burde være aktuelle efter vest¬ 
lig opfattelse. 

RCS-systemets udformning tillader heller 
ikke, at raketterne brænder parvis for at mod¬ 
virke fremadgående bevægelser, når kun æn¬ 
dring af fartøjets stilling ønskes. Problemet 
ses tydeligst i rendezvous situationen, hvor de 
to russiske fartøjer må bevæge sig som spejl¬ 
billeder af hinanden, netop for at ophæve en 
given translation, frem- eller tilbagegående 
bevægelse. Russerne løser dette problem i de¬ 
res Soyuz-Salyut sammenkoblingsmanøvre, 
ved at lade det ene fartøj afsende afpassede 
instruktioner om positionskorrektioner til det 
andet fartøj, efterhånden som manøvren ud¬ 
føres. 

Kræver en sådan sammenkoblingsmanøvre 

t. eks. en positionsændring af Soyuz, at den 
skal hæve sig, transmitteres automatisk et sig¬ 
nal til Salyut om samtidigt at sænke sig. Det¬ 
te resulterer i, at Salyut bevæger sig i den ene 
retning, frem eller tilbage, mens Soyuz bevæ¬ 
ger sig i den modsatte retning. I stedet for 
at det ene fartøj i en sådan manøvre udfører 
hele positionsændringen, deles manøvren alt¬ 
så mellem de to fartøjer. 

I modsætning hertil implicerer den ameri¬ 
kanske rendez-vous manøvre en aktiv og en 
passiv part. Affyringen af raketterne sker par¬ 
vis, og der opstår ingen frem- eller tilbage¬ 
gående bevægelser under selve manøvren på 
grund af stillingsændringerne. Proceduren 
vedrørende raketternes afbrænding og far¬ 
tøjernes bevægelsesmuligheder afspejler de 
begrænsninger, der findes i Soyuz-systemet. 

Den eneste måde hvorpå man kan følge en 
rakets afbrænding indefra kabinen, er ved 
hjælp af stopur. Besætningen kan kun rappor¬ 
tere brændetiden til jorden, og så vente på 
at jordkontrollen giver dem resultatet af af¬ 
brændingen. Det eneste akcelerometer (til 
måling af fartøjets akceleration) ombord i 
fartøjet måler delta V, eller hastighedsændrin¬ 
gen i fremadgående retning. Dette instrument 
er imidlertid ikke nøjagtigt nok til at besæt¬ 
ningen kan afgøre, om raketterne brændte for 
lang tid eller for kort tid. Ingen beregnings¬ 
resultater over manøvren gives. Akcelerome- 
tret kunne sikkert anvendes i en vis grad til 
at følge raketternes afbrænding, men russerne 
har aldrig vist nogen interesse i denne retning. 
Derfor er instrumentets funktion i rumfartøjet 
ukendt. 

Nogle versioner af Soyuz har anvendt ra¬ 
darbaserede instrumenter til at give oplysnin¬ 
ger i rendez-vous manøvrer, såsnart Soyuz 
var indenfor en afstand på nogle tusinde me¬ 
ter fra dets målfartøj. 

Piloterne i Soyuz har intet flyinstrument- 
lignende panel til rådighed i deres fartøj. Kun 
en positionsreference og hvad kosmonauterne 
ellers kan finde ud af ved at kigge gennem de¬ 
res periskop. Heller ingen hastighedsmålere 
eller visere, der angiver fartøjets stilling, er 
til rådighed for piloterne. Der er ingen indi¬ 
katorer ombord, der kan oplyse dem om, i 


hvilken retning fartøjet bevæger sig, eller med 
hvilken hastighed. Kosmonauterne har bog¬ 
stavelig talt ingen muligheder for at angive, 
hvor de kommer fra og hvor de er på vej hen, 
- undtagen ved hjælp af periskopbetragtnin¬ 
ger eller de sensorer, der føder det automati¬ 
ske system. Øjensynlig har russerne ikke gen¬ 
nemført nogen sammenligning mellem instru¬ 
menteringen i fly og rumfartøj, en sammenlig¬ 
ning, der kunne have givet positive resultater 
for Soyuz’ design. Den russiske filosofi er, at 
manden er passager og ikke pilot i Soyuz-far¬ 
tøjerne. I kabinen findes dog en globus-lig¬ 
nende reference til, over hvilken del af kloden 
kabinen for øjeblikket befinder sig. Systemet 
svarer til det i de amerikanske Mercury-kaps- 
ler anvendte system. 

Russerne har en noget forbløffende og ufor¬ 
klarlig procedure ved manuel afbrydelse af 
den primære raketmotor, hvis denne skulle 
brænde for længe under manøvrer i kreds¬ 
bane eller ved nedturen. Hvis motoren ikke 
stopper som planlagt under opbremsnings¬ 
manøvren, skal kosmonauterne lade motoren 
arbejde yderligere 15 sekunder, ud over det 
planlagte. I enhver anden situation skal de 
lade den arbejde ekstra i 5 sekunder. Sådan¬ 
ne procedurer kan indføre alvorlige styrings¬ 
fejl i flyveprogrammet. 

Den typiske kurs ved genindtræden i at¬ 
mosfæren for Soyuz er i store træk en såkaldt 
minimum-energi Hohmann overgangsmanøv¬ 
re, hvor opbremsningen sker i det fjerneste 
banepunkt, 180° fra det sted, hvor landingen 
skal ske, altså på den modsatte side af jorden. 
Fra opbremsningen til landingen går ca. 45 
min. eller ca. en halv omkredsning. Til forskel 
fra de amerikanske procedurer sigter russerne 
ikke mod et specielt udregnet banepunkt, 
hvorfra nedturen påbegyndes; en ting der 
kunne give mere præcise landingsberegninger. 
Filosofien synes mere at være „blot vi kommer 
ind i atmosfæren og kommer ned i Sovjet¬ 
unionen 4 ^ i stedet for nærmere at fastlægge 
landingsstedet. 

Denne usikre landingsprocedure illustreres 
bl. a. ved de gaver, som de russiske kosmo¬ 
nauter får fra den russiske skov-industri. Hver 
kosmonaut har fået en model af en kædesav, 

Soyuz omkredsnings-modul vist fra tre vink¬ 
ler med besætningens placering. Under Apol- 
lo-Soyuz missionen vil op til fire amerikanske 
og russiske besætningsmedlemmer opholde sig 
i omkredsnings-modulet på én gang. Bemærk 
den åbne luge, der leder til dokningsmodulet 
og Apollo-fartøjet. 


som en humoristisk tilkendegivelse af industri¬ 
ens beredvillighed til at hjælpe med til at fin¬ 
de frem til kosmonauterne, når disse lander i 
tætte, skovbevoksede områder, hvilket hændte 
ved et af de russiske forsøg. 

Soyuz’ grundlæggende styrings- og naviga¬ 
tionsevne er alt for simpel til, at rumfartøjet 
har kunnet betragtes som et bemandet fartøj, 
der kunne tage en tur rundt om Månen. Kon¬ 
trolsystemet for fartøjets indre klima ville og¬ 
så udelukke nogen sikker, bemandet måne¬ 
rejse på grund af manglende komfort. 

Fartøjet anvender et superoxid af en ke¬ 
misk forbindelse, som frigiver ilt, når det rea¬ 
gerer med kabinens atmosfære. Systemet sør¬ 
ger for at opretholde et iltpartialtryk i kabi¬ 
nen på 40 pct. Lithium-hydroxid-beholdere 
anvendes til at opsuge overskud af kuldioxid, 
og der er ingen reserve ilt ombord. 

Kølesystemet i Soyuz består bl. a. af to 
kredsløb, som er anbragt i serie, og giver in¬ 
gen ekstra sikkerhed. Hvis systemet får en 
læk, anslår russerne, at fartøjet kun kan ar¬ 
bejde i ca. 4 timer derefter, før en landing 
er nødvendig. 


Selve Soyuz-f artø jet er beregnet til en mis¬ 
sion, der kan vare i 7 dage, men dette tidsrum 
kan dog forlænges, hvis følgende udvidelser 
foretages: 1. Større antal opbevaringsbeholde¬ 
re for urin. 2. Yderligere lithium-hydroxid la¬ 
ger til fjernelse af kuldioxid. 

Den mest begrænsende komponent er dog 
brændstoffet til RCS-enhederne. Russerne har 
anvendt en ny metode til at reducere forbrug 
af brændstof for et bemandet rumfartøj, ved 
at spin-stabilisere dette i en sol-inerti position. 
Stabilisering af fartøjet udføres ved hjælp af 
en kontinuert drejningsmanøvre, som holder 
fartøjets solplaneter rettet mod Solen. 

Soyuz 9 kosmonauterne, der var i kreds¬ 
bane i 18 dage, var tvunget til at udholde 
ulemperne ved en spin-stabiliseret flyvning, 
der udgjorde næsten 90 pct. af flyvetiden. 
Soyuz 9 besætningen fortalte, at virkningerne 
af denne bevægelse var tydelige nok til, at 
nogle steder i fartøjet føltes mere komfortable 
end andre. Det at sove var lettere i landings¬ 
modulet end i omkredsningsmodulet, der ro¬ 
terede mest markant. Ligeledes kunne de for¬ 
tælle, at ting som blyanter hurtigt bevægede 
sig mod ydervæggene, hvis man slap dem i 
fartøjet, hvilket tyder på en ret stor spin- 
hastighed. 

Sovjetunionen viste det videnskabelige ar¬ 
bejde, der blev udført ombord i Soyuz 9, stor 
interesse. Men egentlige resultater af medi¬ 
cinsk natur fra flyvningen vil været ret be¬ 
grænsede, på grund af det kunstige tyngdefelt, 

der påtryktes fartøjet ved dettes spin-manøv- 
re. Kosmonauterne følte sig alt andet end godt 
tilpas ved slutningen af deres 18 dages mis¬ 
sion. 

På grund af kabinens rotation var fartøjets 
vinduer og instrumenter også kun af begræn¬ 
set betydning til videnskabelige undersøgelser. 


Spin-stabiliseringen er øjensynlig alminde¬ 
lig anvendt i Soyuz-programmet. Apollo- 
Soyuz sammenkoblingsmissionen vil begynde 
med et Soyuz-fartøj, der indledningsvis flyver 
med en spin-stabiliseret kurs, adskillige timer 
før selve sammenkoblingen finder sted. 

ej, jan. 74/Fl. Ahrenkiel 



Spådomme for året 1975 


I UFO-NYT plejer vi normalt ikke at 
beskæftige os med forudsigelser fra spå- 
mænd og -koner - almindeligvis synes 
vi det ligesom ikke rigtig er vort domæ¬ 
ne. Men her har vi fra en større artikel 
(der bl. a. bringer forudsigelser om pop- 
og filmstjerners privatliv i året der kom¬ 
mer og meget andet) plukket de udtal¬ 
elser, der vedrører UFO-NYT s område. 
Der er mange opsigtsvækkende ting 
imellem - skal vi tro dem eller lade væ¬ 
re? Læs selv og døm! red. 

Den amerikanske avis National Enquirer har 
ved begyndelsen af 1975 spurgt 10 psykisk be¬ 
gavede og berømte fremtidsseere om, hvad 
de mente det kommende år ville bringe af 
epokegørende begivenheder. De samme men¬ 
nesker spåede i januar 1974 bl. a. at Nixon 
ville gå af, at Kissinger ville gifte sig, at Gol¬ 
da Meir ville blive tvunget til at trække sig 
tilbage samt at der ville komme energikrise 
i den første halvdel af året. 

Deres spådomme for 1975 er dog noget 
mere spændende, især for UFO-interesserede, 
idet 6 ud af de 10 „spåkoner“ forudsiger, at 
vi i 1975 vil modtage signaler fra andre intel- 
ligensvæsener i rummet og dette vil vel at 
mærke ske umiddelbart før en landing i 1975, 
hvor mennesket for første gang (?) vil stå 


ansigt til ansigt med et intelligensvæsen fra 
en anden planet. 

Den engelske seer Simon Alexander forud¬ 
siger, at menneskets møde med de „fremme- 
de“ vil blive den største begivenhed i den 
menneskelige races historie. Disse fremmede 
fra verdensrummet vil være meget lig os selv 
i udseende og have samme slags følelser og 
egenskaber. 

Seeren Shawn Robbins mener, at (umid¬ 
delbart) efter en stribe af UFO-observatio- 
ner langs USA’s østkyst dette forår vil et rum¬ 
skib lande og dets besætning vil kommunikere 
med en hel del mennesker. „Rumskibet vil 
lette igen, men ved et tilfælde efterlade en 
stump metal fra deres udrustning - som be¬ 
vis på deres eksistens. På næsten samme tids¬ 
punkt vil arkæologer finde bevis for, at astro¬ 
nauter besøgte jorden regelmæssigt allerede 
for årtusinder siden.“ 

Og til det ovenstående føjer astrologen Sy¬ 
bil Leek: „Forbløffende mange respektable 
borgere vil komme frem med overraskende 
oplysninger om deres møder med besøgende 
fra verdensrummet, med det resultat at det 
amerikanske forsvar officielt vil indrømme, 
at disse fremmede er kommet til jorden for 
at kigge nærmere på det, der foregår her.“ 

Seeren Olof Jonsson fortæller, at radio¬ 
astronomer vil modtage signaler fra disse rum- 

mennesker, inden UFO’erne arrangerer de¬ 
res dramatiske møder med mennesket. „Disse 
forbløffende kontakter vil blive til menneske¬ 
hedens bedste!“. (Jonsson er bl. a. kendt fra 
sine forsøg med at sende tanker til astronau¬ 
ten Ed Mitchell, da sidstnævnte befandt sig 
ved Månen på Apollo 14-turen. red.) 

Den clairvoyante Ed Snedeker mener (for¬ 
uden at Jomfru Maria fra Fatima vil vise sig 
for hundreder af mennesker og afgive et bud¬ 
skab af yderste vigtighed for verden) bl. a„ 
at rumvæsener og mennesker vil indgå i et 
utroligt forbund eller knytte forbindelser til 
gavn for menneskeheden. 

Også seeren Clara Schuff mener, at året 
1975 vil bringe forbløffende møder med rum¬ 
væsener. 

Hvor meget tillid man nu kan fæstne til 
ovenstående spådomme er ret umuligt at af¬ 
gøre, men det kunne nu være ret så spæn¬ 
dende, hvis blot tendensen i spådommene vir¬ 
keliggøres, at UFO-sagen med dens tilknytte- 

UFO-MØDER: 

SUFOI Lolland-Falster 

I vinterens løb har der hver måned været af¬ 
holdt UFO-møder for SUFOI’s medlemmer 
(UFO-NYT-abonnenter) på Lolland-Falster. 
På møderne har man diskuteret de seneste 
observationer, set astronomi- og rumfartsfilm, 
lysbilleder samt taget forskellige efterforsk¬ 
ningsemner op til behandling. 

De næste møder afholdes den 20. marts og 
1. maj kl. 19.30 på 

Due gård, Nakskovvej 5 , V oishave, 

4920 Søllested - Telefon 03 - 94 11 69. 
Alle interesserede er velkomne til disse møder 
for at yde en aktiv indsats for UFO-sagen el¬ 
ler blot få en hyggelig sludder. 

Ole Henningsen 

SUFOI Svendborg 

Til orientering for SUFOI-medlemmer i om¬ 
rådet kan jeg oplyse, at vi stadig holder åbent 
hus 1. tirsdag i hver måned kl. 19,30 hos un¬ 
dertegnede til en UFO-snak om sidst indkom¬ 
ne rapporter m. m. - På gensyn hos: 

Frank Lerhæk, 

Sanddalsvænget 17, 5700 Svendborg 


de aspekter pludseligt i løbet af ét enkelt år 
tager et enormt skridt fremad. Det bliver må¬ 
ske ikke lige en UFO-landing, hvor der siges 
„goddag“ til diverse honoratiores, eller et TV- 
interview med en mand fra QXYPT-2 eller 
denne planets måne. Det kunne f. eks. blot 
være et stykke helt ekceptionelt stykke metal, 
som beviseligt var blevet efterladt/tabt af et 
UFO, mens mange vidner så til - f. eks. midt 
under en direkte udsendelse i fjernsynet. (Var 
det en fodboldkamp-transmission ville der 
være masser af TV-vidner og direkte vidner!). 
En sådan sølle stump metal ville nok kunne 
sætte skred i tingene i løbet af forbløffende 
kort tid. 

Men lad os nu se hvad der sker - der er 
som nævnt i lederen i sidste nummer af UFO¬ 
NYT allerede ved at være røre i andedam¬ 
men. 

Kilde: National Enquirer 7-1-75 
Oversætt.: /Fl. A. 


Sådan ser ordet UFO 
ud på kinesisk 

% 


Vi har ikke selv oversat det, men 
fået hjælp fra den engelske forsker 
Gordon Creighton (UFO-Nyt nr. 3/ 
1973). 



Nu har vi imidlertid brug for hjem¬ 
lig hjælp. Kan De kinesisk??? Eller 
kender De nogen der kan hjælpe os 
med oversættelse til dansk? Så hen¬ 
vend Dem venligst til: SUFOI’s Ef¬ 
terforskningsafdeling, 

Ole Henningsen, 

Duegård, Volshave, 

4920 Søllested, 
tlf. (03) 94 11 69. 

BOGANMELDELSE: 


Rapport om 

„UFO’er på Radar” 


„UFO’er på Radar“ er titlen på et hæfte, som 
er udsendt af SUFOI - Skandinavisk UFO 
Information. 

Publikationen er redigeret af lederen af 
SUFOI’s efterforskningsafdeling, fuldmægtig 
Ole Henningsen, Duegård, Volshave, Sølle¬ 
sted, og indeholder en samling af de mest om¬ 
talte tilfælde, hvor UFO’er - uidentificerede 
flyvende objekter - populært kaldet flyvenede 
tallerkener - er observeret på civile eller mili¬ 
tære radarskærme. 

Professor James E. McDonald beskæftiger 
sig i et af hæftets indlæg indgående med 3 
specielle tildragelser med UFO’er på radar. 
Disse tilfælde er alle tidligere overfladisk un¬ 
dersøgt af Det amerikanske Luftvåbens un¬ 
dersøgelseskommission for UFO’er „Project 
Bluebook 44 . 

Et af hæftets afsnit bringer uddrag af de 
originale UFO-rapporter fra „Project Blue¬ 
book 44 , ligesom der også er et afsnit, der be¬ 
skriver NATO’s radarkæde NADGE, der 
strækker sig fra Nordkap til det østligste Tyr¬ 
kiet. Radarkontrol- og varslingssystemet gen¬ 
nemgås tillige med hændelsesforløbet ved en 
luftforsvarsoperation. 

I 1968 blev der i Repræsentanternes Hus i 
USA afholdt et UFO-symposium, hvor en 
gruppe videnskabsmænd orienterede Komi¬ 
teen for Videnskab og Astronautik om for¬ 
skellige aspekter i UFO-problematikken. Dr. 
Robert L. M. Baker, jr., beskæftigede sig i sit 
indlæg netop med UFO’er på radar og mu¬ 
lighederne for at benytte visse sporingssyste¬ 
mer for at skaffe yderligere viden om UFO- 
fænomenerne. Hæftet bringer hele dr. Baker’s 


indlæg samt den efterfølgende diskussion af 
emnet. 

I den forbindelse kan det være interessant 
at notere, at USA’s nye præsident, Gerald R. 
Ford, i 1966 indkaldte til en høring i militær¬ 
komiteen i Repræsentanternes Hus om UFO- 
observationer, som der havde været en del af 
især i staten Michigan. De mange observatio¬ 
ner var blevet affejet af luftvåbnet, men Ford 
indkaldte til høringen, da det var hans ind¬ 
tryk, at disse observationer ikke i tilstrække¬ 
lig grad var blevet undersøgt, og som han 
sagde: „Der kan jo meget vel være noget 
sandt i de mange observationer. 44 

En anden fremtrædende republikansk se¬ 
nator, Barry Goldwater, der var præsident¬ 
kandidat i 1964, og som har spillet en ledende 
rolle omkring præsident Nixons afgang, er i 
dag i bestyrelsen for NICAP, en af verdens 
største organisationer til undersøgelse af UFO- 
fænomenerne. Om sin interesse for UFO’er 
siger han bl. a.: „Jeg kender alt for mange 
blandt militære og civile piloter og andre vel¬ 
kvalificerede observatører, der har iagttaget 
UFO’er, til at jeg kan ignorere dette alvorlige 
problem 44 . 

Hæftet „UFO’er på Radar 44 indeholder be¬ 
retninger, som man ikke normalt ser samlet 
og behandlet af så velkvalificerede viden¬ 
skabsmænd, som det her er tilfældet. 

„Ny Dag“ 12-8-74. 

UFO’er på Radar kan bestilles ved at 
indsende kr. 10 — til SUFOI’s Ekspediti¬ 
on, giro 11 77 25. Husk at skrive UFO’er 
på Radar på girotalonen. 








UFO' er over 
Mellemøsten 

Med UPI som kilde bragte Danmarks Radio program 
III, den 18. februar, kl. 17.00 følgende meddelelse: 

To UFO’er er i dag blevet iagttaget over Mellemøsten 
af både det syriske og det jordanske luftforsvar. 

De to ukendte flyvende genstande bevægede sig 
langsomt fra nord mod syd over Syrien og Jordan, 
hvis luftvåben anslog deres højde til 90 km. 

En talsmand for overkommandoen i Damaskus siger, 
at de to genstande fløj i en højde, som hverken fly 
eller raketter opererer i, og deres bevægelse afveg 
også fra satellitbanerne, foruden at højden ikke sva¬ 
rede til de kendte kommunikationssatellitters højde. 
En jordansk sporinsstation siger, at den ene af de to 
UFO’er var stærkt lysende. 

Syrerne og Jordanerne er nu i forbindelse med en 
række fremmede satellitsporingsstationer og militære 
radaranlæg for at få undersøgt fænomenet. 

Ole Henningsen 

- Hvor blev denne nyhed of? Den kunne do nok hove 
fortjent omtale, bl. o. i TV-Avisen; men vi måtte lytte 
(og kigge) forgæves. Hor nogen of vore læsere set 
den omtalt i ovisen - eller er den f/ blevet helt væk?" 

red. 


